ΜΕ ΟΝΟΜΑΤΕΠΩΝΥΜΟ: Το καθισιό σκοτώνει!\nΤο καθισιό σκοτώνει!\nΌσο περισσότερη ώρα μένουμε όρθιοι, τόσο το καλύτερο υποστηρίζουν τώρα Αυστραλοί επιστήμονες.\nΤονίζουν μάλιστα, ότι όσοι συμπληρώνουν αισίως 11 ώρες καθιστοί την ημέρα, αντιμετωπίζουν κατά 40% μεγαλύτερο κίνδυνο θανάτου μέσα στην επόμενη τριετία, ανεξάρτητα με το πόσο γυμνάζονται τις υπόλοιπες ώρες.\n«Οι ενδείξεις που μαρτυρούν τις καταστροφικές επιπτώσεις της καθιστικής ζωής πληθαίνουν κατά τα τελευταία χρόνια» αναφέρει η συγγραφέας της μελέτης Χάιντ φαν ντερ Πλεγκ.\n«Η συγκεκριμένη μελέτη ξεχωρίζει λόγω του μεγάλου αριθμού των εθελοντών, αλλά και λόγω του ότι εξετάζει για πρώτη φορά τον συνολικό χρόνο που ξοδεύουμε καθιστοί» προσθέτει.\nΤο 62% των συμμετεχόντων δήλωναν ότι είναι υπέρβαροι ή παχύσαρκοι, σχεδόν το 87% υποστήριζαν ότι έχαιραν άκρας υγείας ενώ το 25% δήλωναν ότι περνούσαν τουλάχιστον 8 ώρες ημερησίως καθιστοί, αναφέρει tovima.gr.\nΟι ερευνητές είδαν ότι τα άτομα που κάθονταν πολλές ώρες εμφάνιζαν διπλάσιο κίνδυνο θανάτου μέσα στην επόμενη τριετία συγκριτικά με τα δραστήρια άτομα που κάθονταν ελάχιστες ώρες.\nΤα άτομα μάλιστα που δεν ασκούνταν και κάθονταν συνεχώς ήταν εκείνα που εμφάνιζαν ακόμη μεγαλύτερη αύξηση του κινδύνου θανάτου συγκριτικά με όσους κάθονταν πολύ λίγο.\n«Οχι» στις «πατατούλες του καναπέ» βροντοφωνάζουν οι ερευνητές.\n«Ναι, πρέπει να δουλέψουμε, αλλά όταν πηγαίνουμε στο σπίτι είναι σημαντικό να μην καθόμαστε και πάλι μπροστά στον υπολογιστή ή στην τηλεόραση» υπογραμμίζει. «Υστερα από τη συμπλήρωση ενός οκταώρου καθιστοί, ο κίνδυνος αυξάνεται με γεωμετρική πρόοδο.\nΕχει να κάνει με το τι επιλέγουμε να κάνουμε κατά τη διάρκεια του ελεύθερου χρόνου μας και την απόφαση να κινηθούμε».


Διαβάσαμε το Δεκαέξι Γράμματα, του Μένιου Σακελλαρόπουλου - Storee.gr\nΔιαβάσαμε το Δεκαέξι Γράμματα, του Μένιου Σακελλαρόπουλου\nHomeBlogΑξιολογήσεις ΒιβλίωνΔιαβάσαμε το Δεκαέξι Γράμματα, του Μένιου...\nJanuary 22, 2021 in Αξιολογήσεις Βιβλίων 0\nΠόσες φορές έχεις μετανιώσει για μία σχέση που, μέχρι εκείνη τη στιγμή, θεωρούσες δεδομένη;\nΕίναι πολύ πιθανόν, σε αυτό το σημείο, η πρώτη σκέψη που σκέφτηκες να είναι αυτή που έχουμε ως παιδιά με τους γονείς μας. Το ίδιο ισχύει για όλες τις σχέσεις, αυτές που είναι πλέον τόσο δεδομένες στη ζωή μας, σα να υπήρχαν από πάντα εκεί. Κι όμως, αρκεί ένα μικρός γεγονός, που έρχεται να ταρακουνήσει αυτό το δεδομένο, για να μας τρομάξει και να μας κάνει να αναθεωρήσουμε και να θυμηθούμε το πολύτιμο που βρίσκεται εκεί.\nΤο βιβλίο “Δεκαέξι Γράμματα” του Μένιου Σακελλαρόπουλου δεν είναι μία ιστορία που θα μας εκπλήξει με τις ανατροπές της και θα μας κάνει να πούμε “Αυτό, δεν το περίμενα.” Αντιθέτως, είναι εδώ για να μας υπενθυμίσει πόσο πολύτιμα είναι όλα όσα θεωρούμε δεδομένα.\nΑυτά τα μικροπράγματα που ξεχνάμε μέσα στην ταχύτητα και τη ρουτίνα της καθημερινότητας και χρειάζεται κάποιος να μας τα στερήσει για να αισθανθούμε την έλλειψή τους και να τα ποθήσουμε και πάλι.\nΈνα τηλέφωνο, ή ένα κυριακάτικο γεύμα με τους γονείς, το πρωινό φιλί που δίνεις πεταχτά με τον σύντροφό σου πριν φύγεις από το σπίτι. Η όμορφη θέα από το μπαλκόνι σου και οι στιγμές που το παιδί σου θα έρθει να αναζητήσει την αγκαλιά σου.\nΌλα αυτά που στερηθήκαμε τη χρονιά που μας πέρασε και είχαμε τόσο δεδομένα. Ίσως να λέγαμε, κάποιες φορές, ότι τα είχαμε βαρεθεί. Μέχρι που έρχεται και πάλι η στιγμή να θυμηθούμε τη σημασία τους, για να επιστρέψουμε σε μία κατάσταση ισορροπίας και ευγνωμοσύνης στη ζωή μας.\nΗ ζωή είναι μία αλληλουχία από γεγονότα που έρχονται, φεύγουν κι επαναλαμβάνονται. Πολλές φορές με μαθηματική ακρίβεια. Το βιβλίο “Δεκαέξι Γράμματα” μας υπενθυμίζει ότι είναι σημαντικό να μαθαίνουμε από τα λάθη μας, και να μην φτάνουμε στο σημείο που δεν υπάρχει επιστροφή και μένουμε απλά εμείς μετανιωμένοι.\nΔεκαέξι Γράμματα, Περιγραφή Βιβλίου\nΜάθε πως μπορείς να το αποκτήσεις στο storee.gr με 10% έκπτωση.\nStoree. Γιατί η ζωή είναι μικρή για βιβλία που δε σου ταιριάζουν.\nΔιαβασαμε το “Μακρυ Πεταλο από Θαλασσα” της Ιζαμπελ Αλιεντε\nΔιαβασαμε το Mittvatten – Πεντε συν Τρια – του Arne Dahl.\nΑξιολογήσεις Βιβλίων (3)


Πολιτιστικές, γαστρονομικές και αθλητικές εκδηλώσεις που ενισχύουν την εικόνα της Ελλάδας - Χαλκιδική Πολιτική\nΑναβάλλεται ο αποκριάτικος χορός του Λαογραφικού Ομίλου Πολυγύρου\nΑρχική/Τουρισμός/Πολιτιστικές, γαστρονομικές και αθλητικές εκδηλώσεις που ενισχύουν την εικόνα της Ελλάδας\nΧαλκιδική Πολιτική 29 Ιουνίου, 2019\nΠρόκειται για το 3ο Φεστιβάλ Λεσβιακής Γαστρονομίας (Lesvos Food Fest), που θα πραγματοποιηθεί από τις 2 έως τις 7 Ιουλίου, το 7o Διεθνές Φεστιβάλ Bollywood και Πολυπολιτισμικών Χορών, το οποίο θα λάβει χώρα στην Αθήνα στις 6 και 7 Ιουλίου, την πολιτιστική δράση «Οι πέτρες μιλούν», που θα παρουσιαστεί σε ποικίλους χώρους της ελληνικής πρωτεύουσας κατά τους μήνες Ιούλιο, Σεπτέμβριο και Οκτώβριο, καθώς και το Πανευρωπαϊκό Πρωτάθλημα Slalom Ανδρών – Γυναικών Ιστιοσανίδας, το οποίο θα διεξαχθεί στην Πάρο στο διάστημα 8-13 Ιουλίου.\nΤο 7ο Διεθνές Φεστιβάλ Bollywood και Πολυπολιτισμικών Χορών αποτελεί ένα παγκόσμιας εμβέλειας γεγονός με ιδιαίτερη πολιτισμική χροιά, αφού προσφέρει τη δυνατότητα σε ξένους και Έλληνες επισκέπτες να παρακολουθήσουν πλήθος σεμιναρίων χορού και μουσικής από μεγάλους δασκάλους και από διάφορες χώρες (Ινδία, Ηνωμένο Βασίλειο, Ισπανία, Φιλανδία, Ρουμανία, Πολωνία, Ρωσία, Λιθουανία και Χονγκ Κόνγκ), ενώ με όχημα την Τέχνη του χορού και της μουσικής, δίνει την ευκαιρία στους συμμετέχοντες να ανακαλύψουν την ομορφιά της ειρηνικής συνύπαρξης των λαών. Ταυτόχρονα, συμβάλει σημαντικά στην περαιτέρω προώθηση και προβολή της Ελλάδας στην ιδιαίτερα δυναμική αγορά της Ινδίας, καθώς επί σειρά ετών αναδεικνύει την πολύπτυχη πολιτιστική ταυτότητά της χώρας μας.\nΗ δράση «Οι πέτρες μιλούν» είναι μια πολιτιστική και τουριστική πρωτοβουλία που διοργανώνεται για τρίτη χρονιά από την Ένωση Ξενοδόχων Αθηνών – Αττικής και Αργοσαρωνικού. Πρόκειται για θεατρική περφόρμανς, βασισμένη σε κείμενα από την αρχαιοελληνική γραμματεία, που θα πραγματοποιείται κάθε Παρασκευή, Σάββατο και Κυριακή σε επιλεγμένους αρχαιολογικούς χώρους και μουσεία της Αθήνας, οι οποίοι έχουν έντονο τουριστικό ενδιαφέρον και μεγάλη επισκεψιμότητα. Οι παραστάσεις θα έχουν δίωρη διάρκεια και θα παρουσιάζονται σε τρεις γλώσσες (ελληνικά, αγγλικά και γαλλικά), ενώ η είσοδος στους θεατές θα είναι δωρεάν. Σκοπός της δράσης είναι η βαθύτερη γνωριμία των επισκεπτών της πόλης με τα μοναδικά ιστορικά μνημεία της, καθώς και ο εμπλουτισμός της συνολικής ταξιδιωτικής εμπειρίας που αυτή προσφέρει.\nΧαλκιδική: τουρισμός -πτώση 20% για την Πρωτομαγιά\nΒραβεία Όσκαρ & Χαλκιδική…το «Avaton Luxury Villas Resort» που θα φιλοξενήσει τους νικητές


Αρχική ΕΙΔΗΣΕΙΣ Δήμος Μαραθώνα: στήριξε τις δομές κοινωνικής προστασίας και αλληλεγγύης\nΟ Δήμος Μαραθώνος ζητά ΕΘΕΛΟΝΤΕΣ - ΕΘΕΛΟΝΤΡΙΕΣ για να συνδράμουν την προσπάθειά του.\nΟ Δήμος Μαραθώνος, στο πλαίσιο της ενίσχυσης των δομών κοινωνικής προστασίας και αλληλεγγύης, οι οποίες έχουν ενεργοποιηθεί με σκοπό την αντιμετώπιση της έκτακτης κατάστασης λόγω της Πανδημίας από τον κορωνοϊό COVID-19, ζητά ΕΘΕΛΟΝΤΕΣ – ΕΘΕΛΟΝΤΡΙΕΣ για να συνδράμουν την προσπάθειά του.\nΟι ΕΘΕΛΟΝΤΕΣ – ΕΘΕΛΟΝΤΡΙΕΣ, μετά από την κατάλληλη ενημέρωση και εκπαίδευση, θα μπορούν να πλαισιώσουν όλες τις υποστηρικτικές δράσεις του Δήμου Μαραθώνος (παροχή φροντίδας των ευάλωτων κοινωνικά και οικονομικά ομάδων κ.λπ.).\nΕάν επιθυμείτε να είστε ΜΑΖΙ με τον Δήμο, σε αυτή την κοινή προσπάθεια, προσφέροντας εθελοντικά λίγο από τον χρόνο σας, μπορείτε να συμπληρώσετε και να αποστείλετε την ΑΙΤΗΣΗ ΕΓΓΡΑΦΗΣ ΕΘΕΛΟΝΤΗ – ΕΘΕΛΟΝΤΡΙΑΣ ΕΘΕΛΟΝΤΙΚΟΥ ΣΩΜΑΤΟΣ ΔΗΜΟΥ ΜΑΡΑΘΩΝΟΣ, που επισυνάπτεται παρακάτω.\nΠροηγούμενο άρθροΕλληνικό Ανοικτό Πανεπιστήμιο: δυνατότητα και για εξ αποστάσεως εξετάσεις\nSeasabelle Hotel: πρεμιέρα για το πιο απολαυστικό brunch της Α. Αττικής\nΝεκρή 16χρονη από κορονοϊό στο Παρίσι\nH συγκινητική πρόσκληση της Βανέσα Μπράιαντ για το τελευταίο αντίο...\nΚοινωνικός Οργανισμός Άγιος Εφραίμ: ζητείται νοσηλεύτρια


ΠΑΤΡΑ: ΓΡΑΦΕΙΟ ΜΕ 500 € ΣΟΥ ΒΓΑΖΕΙ ΣΥΝΤΑΞΗ! ΑΠΙΣΤΕΥΤΗ ΚΟΜΠΙΝΑ ΚΑΤΩ ΑΠΟ ΤΗ ΜΥΤΗ ΤΩΝ ΥΠΗΡΕΣΙΩΝ | mySatellite\nΑρχικήΠΑΤΡΑ: ΓΡΑΦΕΙΟ ΜΕ 500 € ΣΟΥ ΒΓΑΖΕΙ ΣΥΝΤΑΞΗ! ΑΠΙΣΤΕΥΤΗ ΚΟΜΠΙΝΑ ΚΑΤΩ ΑΠΟ ΤΗ ΜΥΤΗ ΤΩΝ ΥΠΗΡΕΣΙΩΝ\n9 Δεκεμβρίου, 2012 Fenrir Ελλάδα20,500,πιστοποιητικών,ραντεβού,συνεργάζονται,σύνταξη,υπηρεσιών,ΚΕΠΑ,Πάτρα,Ρομά,έκδοση,ασθενείας,βγάζει,γραφείο,ευρώ,ιατρούς,κομπίνα\nΒέβαια, προκειμένου να γίνει δεκτός γι αυτού του είδους την παράνομη συμφωνία, εξασφαλίσαμε την συνοδεία προσώπου κοινής εμπιστοσύνης, που έχει ήδη εξυπηρετηθεί στο πρόσφατο παρελθόν και έτσι, αφού έγιναν οι ανάλογες «συστάσεις», τα στόματα άνοιξαν…500 ευρώ η ταρίφα.\nΗ ταρίφα είναι διαμορφωμένη στα 500 ευρώ, ενώ ακόμα και το πρώτο ραντεβού κοστολογείται με 20 ευρώ! Οι ιδιοκτήτες του γραφείου, όταν πειστούν ότι ο «πελάτης» είναι πρόσωπο έμπιστο, αρχίζουν να υπόσχονται σύνταξη δύο ταχυτήτων: Η πρώτη κατηγορία αφορά σε ασφαλισμένους που διαθέτουν τουλάχιστον 1.500 ένσημα, οπότε μπορούν να πετύχουν σύνταξη από το ΙΚΑ, ύψους περίπου 700 ευρώ, ενώ η δεύτερη κατηγορία αφορά εκείνους που χωρίς τον απαιτούμενο αριθμό ενσήμων, θα μπορέσουν να του χορηγήσουν μικρότερη σύνταξη από την Πρόνοια.\nΜάλιστα δεσμεύονται ότι η εξέτασή τους ενώπιον της Επιτροπής θα είναι γρήγορη, χωρίς να περιμένουν όπως άλλοι εξεταζόμενοι, ακόμα και έναν ολόκληρο χρόνο μέχρι να έρθει η σειρά τους…\nΟι ρομά… συχνοί πελάτες\nΒέβαια, όπως ξεκαθαρίζουν, η αμοιβή των 500 ευρώ θα πρέπει να καταβληθεί άμεσα και στη συνέχεια, με την προσκόμιση του φακέλου και των ενσήμων τους, οι ίδιοι θα φροντίσουν όλες τις υπόλοιπες διαδικασίες για να προωθηθεί άμεσα η υπόθεσή τους.\nΠρέπει να σημειωθεί, ότι συχνοί πελάτες του συγκεκριμένου γραφείου, είναι ρομά, σε πολλούς από τους οποίους έχει χορηγηθεί κατά καιρούς η πολυπόθητη σύνταξη, την οποία φυσικά δεν θα μπορούσαν να καρπωθούν με την νόμιμη οδό.\nΥπενθυμίζουμε, ότι ανάλογη «επιχείρηση» επίδοσης πλαστών ιατρικών παραπεμπτικών για την χορήγηση συντάξεων, είχε αποκαλύψει και στο παρελθόν ο «Κ», με «εγκέφαλο», ιατρό του Νοσοκομείου Πατρών «Αγ. Ανδρέας».\n← Με αντιολισθητικές αλυσίδες η κυκλοφορία προς τα χιονοδρομικά κέντρα της Μακεδονίας\nΣ. Σπανουδάκης: Ή παίρνεις το τουφέκι και σκοτώνεις, ή γονατίζεις και προσεύχεσαι →


Καραμπόλα οχημάτων σε τούνελ της Τούμπας- Δείτε φωτογραφίες – Kontasas.gr\nΚαραμπόλα οχημάτων σε τούνελ της Τούμπας- Δείτε φωτογραφίες\nΗ ανατροπή ενός οχήματος στην περιφερειακή οδό της Θεσσαλονίκης στάθηκε αφορμή για να σημειωθούν ακόμη δύο τροχαία ατυχήματα στα οποία ενεπλάκησαν 4 και 3 οχήματα.\nΤα ατυχήματα σημειώθηκαν στις 20:45, στο τούνελ της Τούμπας, στην περιφερειακή οδό της Θεσσαλονίκης, στο ρεύμα προς δυτικά.\nΑρχικά ένα όχημα εξετράπη της πορείας του και ανετράπη. Ακολούθως οι οδηγοί τεσσάρων οχημάτων δεν πρόλαβαν να αντιδράσουν με αποτέλεσμα να προκληθεί καραμπόλα. Λίγα δευτερόλεπτα αργότερα σημειώθηκε ακόμη μια σύγκρουση, στην οποία ενεπλάκησαν τρία οχήματα.\nΚανείς από τους επιβαίνοντες στα οχήματα δεν τραυματίστηκε. Την ώρα εκείνη επικρατούσε ψιλόβροχο και η άσφαλτος ήταν ιδιαίτερα ολισθηρή.\nΕπί τόπου έσπευσε κλιμάκιο της Τροχαίας για την καταγραφή των συμβάντων και την διευκόλυνση της κίνησης των διερχόμενων οχημάτων.\nPrevious Previous post: Λήξη συναγερμού στο Λονδίνο: Άνοιξαν οι δρόμοι γύρω από τον ουρανοξύστη Heron Tower\nNext Next post: «Εμπρηστική» δήλωση Ακάρ: Η Αθήνα κάνει λάθος να αποφεύγει τις διαπραγματεύσεις για τα ΜΟΕ


Ολυμπιακοί Αγώνες – Οι ελληνικές συμμετοχές της ενδέκατης ημέρας (2/8) | in.gr\nTAGS: Ολυμπιακοί Αγώνεςπετρούνιαςτεντόγλου\nΗ συμμετοχή των Λευτέρη Πετρούνια και Μίλτου Τεντόγλου στους τελικούς των αγωνισμάτων τους ξεχωρίζουν από το αυριανό πρόγραμμα των Ελλήνων αθλητών στους Ολυμπιακούς Αγώνες του Τόκιο.\nΤην άνοδό της στον πίνακα των μεταλλίων έχει την δυνατότητα να πετύχει η Ελλάδα στην ενδέκατη ημέρα των Ολυμπιακών Αγώνων του Τόκιο.\nΗ ελληνική αποστολή στην ιαπωνική πρωτεύουσα ελπίζει βάσιμα, καθώς ο Λευτέρης Πετρούνιας και ο Μίλτος Τεντόγλου θα αγωνιστούν στους τελικούς των αγωνισμάτων τους.\nΟ «Βασιλιάς» των κρίκων προκρίθηκε με την καλύτερη βαθμολογία στον τελικό και θέλει να υπερασπιστεί τον τίτλο που κατέκτησε πριν πέντε χρόνια στο Ρίο ντε Τζανέιρο.\nΟ Τεντόγλου ανήκει στην ελίτ του άλματος εις μήκος και βρίσκεται ανάμεσα στα φαβορί για να ανέβει στο βάθρο. Ο Έλληνας Πρωταθλητής Ευρώπης έχει την καλύτερη επίδοση στον κόσμο για την φετινή χρονιά, με 8,60μ. και προκρίθηκε εύκολα στον τελικό, κάνοντας άλμα στα 8,22.\nΗ Εθνική ομάδα πόλο θα αντιμετωπίσει την Αμερική και θέλει την νίκη για να τερματίσει πρώτη στον όμιλο και να έχει μια ευνοϊκή διασταύρωση στα προημιτελικά, που ξεκινούν την Τετάρτη.\nΑναλυτικά οι ελληνικές συμμετοχές της αυριανής ημέρας:


Yumoto Kanko Hotel Saikyo, Nagato Ξενοδοχεία - Skyscanner\n1051 Fukawayumoto, 759-4103, Nagato, Yamaguchi Prefecture, Ιαπωνία\n6,58km από το κέντρο της πόλης\nΤο ξενοδοχείο 3 αστέρων, Yumoto Kanko Hotel Saikyo, προσφέρει άνεση και ευκολία είτε βρίσκεστε στο Yamaguchi για τουρισμό, είτε για δουλειά. Το ξενοδοχείο προσφέρει μία μεγάλη ποικιλία από ανέσεις και προνόμια για να περάσετε ευχάριστα το χρόνο σας. Όλες οι απαραίτητες ανέσεις μεταξύ των οποίων ασύρματη σύνδεση Wi-Fi σε δημόσιους χώρους, χώρος στάθμευσης οχημάτων, οικογενειακό δωμάτιο, εστιατόριο, καφετέρια, είναι στη διάθεσή σας. Σχεδιασμένα με γνώμονα την άνεση των επισκεπτών, επιλεγμένα δωμάτια προσφέρουν πετσέτες, επίπεδη τηλεόραση, λευκά είδη, ασύρματη σύνδεση internet (δωρεάν), κλιματισμός, εξασφαλίζοντας έτσι ξεκούραστες νύχτες. Προτού να επιστρέψετε στο δωμάτιό σας για ξεκούραση, απολαύστε τις εγκαταστάσεις αναψυχής του ξενοδοχείου, μεταξύ των οποίων αίθουσα μπόουλινγκ, σάουνα, μπανιέρα με ιαματικό νερό, μασάζ, κήπος. Το Yumoto Kanko Hotel Saikyo συνδυάζει τη ζεστή φιλοξενία με ένα υπέροχο περιβάλλον, κάνοντας τη διαμονή σας στο Yamaguchi αξέχαστη.\nWi-Fi, Καταστήματα, Χώροι καπνιζόντων


Ετήσιος Απολογισμός Έργου 2020 / Κοινωφελές Ίδρυμα Ιωάννη Σ. Λάτση\nΕτήσιος Απολογισμός Έργου 2020\nΤο 2020 σε αριθμούς\n~124.000 άτομα ωφελήθηκαν άμεσα από δράσεις που χρηματοδότησε το Ίδρυμα στους\n7 συνεργατικές πρωτοβουλίες υλοποιήθηκαν με 19 κοινωφελή ιδρύματα της Ελλάδας και του εξωτερικού με σκοπό:\n99 φορείς μη κερδοσκοπικού χαρακτήρα έλαβαν χρηματοδότηση για τις δράσεις τους\n4.849 άτομα επισκέφθηκαν το Πλωτό Μουσείο Νεράιδα εκ των οποίων 356 μαθητές, οι οποίοι συμμετείχαν στο εκπαιδευτικό πρόγραμμα του Μουσείου\n97.013 άτομα ωφελήθηκαν από δωρεές σε φορείς που παρέχουν υπηρεσίες υγείας και ιατρικής περίθαλψης\n3.403 άτομα υποστηρίχθηκαν μέσω δράσεων κοινωνικής προστασίας και ενσωμάτωσης\n17.358 μαθητές & μαθήτριες και 1.588 εκπαιδευτικοί συμμετείχαν σε δράσεις εκπαιδευτικού χαρακτήρα\n177 υποτροφίες χορηγήθηκαν σε νέους και νέες που φοιτούν σε όλες τις βαθμίδες εκπαίδευσης\n499 άτομα συμμετείχαν σε δράσεις που υποστήριξε το Ίδρυμα στον τομέα των Τεχνών και του Πολιτισμού\n5 θέσεις εργασίας σε οργανώσεις της Κοινωνίας των Πολιτών χρηματοδοτήθηκαν από το Ίδρυμα\nΤο Ίδρυμα επιδιώκει τη βελτίωση της εκπαιδευτικής διαδικασίας, σε όλες τις βαθμίδες, μέσω στοχευμένων δράσεων, καθώς και την ενίσχυση της πρόσβασης στην εκπαίδευση μέσω της χορήγησης υποτροφιών. Στον τομέα της Επιστήμης, βασική στόχευση είναι, μεταξύ άλλων, η υποστήριξη της ερευνητικής δραστηριότητας νέων επιστημόνων στις Ανθρωπιστικές και Κοινωνικές Επιστήμες.\nΟ πέμπτος και τελευταίος κύκλος υλοποίησης του προγράμματος εφαρμόστηκε σε όλες τις εκπαιδευτικές βαθμίδες και όλους τους τύπους σχολείων ανά την Ελλάδα και περιελάμβανε τον σχεδιασμό και την υλοποίηση δράσεων βιωματικής μάθησης από εκπαιδευτικούς και μαθητές. Το πρόγραμμα παρείχε δωρεάν στους καθηγητές, τους μαθητές και στις οικογένειες των μαθητών υποστηρικτικό παιδαγωγικό υλικό μέσω της ιστοσελίδας του προγράμματος και συνεχή διά ζώσης και\nεξ αποστάσεως υποστήριξη μέσω επιμορφωτικών σεμιναρίων.\nΗ μοναδικότητα και καινοτομία του προγράμματος έγκειται στην εμπειρική του προσέγγιση και την εφαρμογή της βιωματικής μάθησης ως μέθοδο διδασκαλίας. Ο συνδυασμός της θεωρητικής διδασκαλίας και των βιωματικών εμπειριών συμβάλλει καθοριστικά στην υιοθέτηση της κοινωνικής προσφοράς και του εθελοντισμού ως στάση ζωής, καθώς οι μαθητές έχουν τη χαρά και την εμπειρία της ικανότητας να επηρεάζουν θετικά το περιβάλλον τους μέσω των δράσεων που οι ίδιοι σχεδιάζουν και\nυλοποιούν. Παράλληλα, η συνεργατική φύση του προγράμματος προάγει την ανάπτυξη παραγωγικών συνεργειών μέσω της σύμπραξης ποικίλων φορέων της κοινωνίας των πολιτών και διδάσκει έμπρακτα στους μαθητές την αξία της συνεργασίας. Συνολικά, μέσω του προγράμματος, οι νέοι λαμβάνουν τα κατάλληλα ερεθίσματα και εφόδια ώστε να γίνουν ενεργοί και υπεύθυνοι πολίτες, έχοντας παράλληλα την ευκαιρία για συλλογή νέων εμπειριών και ανάπτυξη νέων δεξιοτήτων.\n470 εκπαιδευτικοί και συντονιστές επιμορφώθηκαν στο πλαίσιο του προγράμματος και ανέπτυξαν δράσεις κοινωνικής προσφοράς μαζί με 620 οργανώσεις της κοινωνίας των πολιτών.\nΈχοντας ως στόχο να συμβάλει στην ποιοτική αναβάθμιση της εκπαιδευτικής διαδικασίας, το Κοινωφελές Ίδρυμα Ιωάννη Σ. Λάτση υποστήριξε κατά το 2020 την εκπαιδευτική δράση «ΣΚΟΝΑΚΙ», που υλοποιείται από την αστική μη κερδοσκοπική εταιρεία ΔΙΑ-ΛΟΓΟΥ. Η ΑΜΚΕ ΔΙΑ-ΛΟΓΟΥ έχει ως σκοπό την καλλιέργεια της νεοελληνικής γλώσσας σε όλο το διαχρονικό και συγχρονικό της εύρος, καθώς και τη διατήρηση και διάδοσή της σε όλη την επικράτεια μέσω του διαδικτύου και των μέσων κοινωνικής δικτύωσης.\nΣτο πλαίσιο των δραστηριοτήτων της, μεταξύ άλλων, η ΑΜΚΕ ΔΙΑ-ΛΟΓΟΥ υλοποιεί από το 2017 την εκπαιδευτική δράση «ΣΚΟΝΑΚΙ», μέσω της οποίας, με τη χρήση της ψηφιακής τεχνολογίας ως εκπαιδευτικό εργαλείο, δημιουργείται διδακτικό υλικό αρχαίων και νέων Ελληνικών για μαθητές πρωτοβάθμιας και δευτεροβάθμιας εκπαίδευσης. Το «ΣΚΟΝΑΚΙ» αποτελεί την πρώτη –σε πανελλαδικό και παγκόσμιο επίπεδο–, δωρεάν προσβάσιμη συλλογή ψηφιακού υλικού για την ελληνική γλώσσα, προσφέροντας έναν πρωτότυπο και καινοτόμο διαδικτυακό τρόπο διδασκαλίας και συμβάλλοντας στη βελτίωση εν γένει της εκπαιδευτικής διαδικασίας. Μέσω σύντομων βίντεο, που περιέχουν απλούς και κατανοητούς κανόνες γραμματικής και συντακτικού η εκμάθηση των αρχαίων και νέων Ελληνικών γίνεται πιο ελκυστική, πιο σύγχρονη και πιο διαδραστική.\nΤο Κοινωφελές Ίδρυμα Ιωάννη Σ. Λάτση υποστήριξε την υλοποίηση της δράσης το 2020, καλύπτοντας το κόστος σχεδιασμού και παραγωγής του ψηφιακού υλικού που αναρτήθηκε στα μέσα κοινωνικής δικτύωσης για τον εμπλουτισμό της υπάρχουσας συλλογής. Η δράση έχει αγκαλιαστεί τόσο από την εκπαιδευτική κοινότητα (εκπαιδευτικούς, μαθητές, γονείς), όσο και από το ευρύ κοινό και συγκεκριμένα όλους εκείνους που χρησιμοποιούν την ελληνική γλώσσα στην καθημερινή τους επικοινωνία και επιθυμούν να βελτιώσουν το επίπεδο γνώσης και χρήσης της.\n17 εκπαιδευτικά βίντεο υλοποιήθηκαν στο πλαίσιο της εκπαιδευτικής δράσης με την υποστήριξη του Ιδρύματος.\nΠερισσότερα από 89.000 άτομα ακολουθούν τη σελίδα της δράσης «ΣΚΟΝΑΚΙ» στο Facebook και παρακολουθούν τα εκπαιδευτικά βίντεο που αναρτά.\n«Η προώθηση της δράσης ‘ΣΚΟΝΑΚΙ’ (skonakivideos) ξεκίνησε δωρεάν μέσω του Facebook, παρέχοντας μία εξαιρετική ευκαιρία στο ευρύ κοινό να έρθει σε επαφή για πρώτη φορά διαδικτυακά με τη διαχρονική μετεξέλιξη της ελληνικής γλώσσας. Σπουδαίος και καθοριστικός παράγοντας για τη συνέχιση της δράσης στάθηκε η αγαστή συνεργασία και χρηματοδότηση από το Κοινωφελές Ίδρυμα Λάτση που\nπραγματοποιήθηκε το 2020. Χάρη σε αυτή σχεδιάστηκαν και υλοποιήθηκαν, με τη μορφή εκπαιδευτικών βίντεο, 17 νέες οπτικοποιημένες εκπαιδευτικές ενότητες, οι οποίες δημοσιεύτηκαν στο Facebook από τον Απρίλιο έως τον Νοέμβριο του 2020, συγκεντρώνοντας περισσότερες από 180.000 προβολές με ισοδύναμο χρόνο θέασης 12.000 ωρών.»\nΔρ. Παιδαγωγικής & Μεταδιδακτορικός Ερευνητής, Εθνικό και Καποδιστριακό Πανεπιστήμιο Αθηνών\nΕκπαιδευτικός, Δημιουργός Δράσης «ΣΚΟΝΑΚΙ» (skonakivideos), ΔΙΑ-ΛΟΓΟΥ\nΤο Κοινωφελές Ίδρυμα Ιωάννη Σ. Λάτση, έχοντας ως στόχο του την ενίσχυση της πρόσβασης των νέων στην εκπαίδευση, συνεχίζει να στηρίζει τα όνειρα και τις προσπάθειες των φοιτητών που επιθυμούν να συνεχίσουν τις σπουδές τους σε μεταπτυχιακό επίπεδο σε πανεπιστημιακά ιδρύματα της Ελλάδας και του εξωτερικού, ανεξαρτήτως επιστημονικού πεδίου, μέσω της υλοποίησης του ετήσιου Προγράμματος\nΗ συνεργασία του Κοινωφελούς Ιδρύματος Ιωάννη Σ. Λάτση με τη Βρετανική Κυβέρνηση συνεχίστηκε για 2η συνεχή χρονιά με την υλοποίηση του Προγράμματος Υποτροφιών Chevening στην Ελλάδα, μέσω του οποίου χορηγήθηκε μία υποτροφία Chevening για μεταπτυχιακές σπουδές σε ένα Πανεπιστήμιο του Ηνωμένου Βασιλείου για το ακαδημαϊκό έτος 2020-2021.\nΟι Υποτροφίες Chevening αποτελούν το διεθνές Πρόγραμμα Υποτροφιών της Βρετανικής Κυβέρνησης, το οποίο χρηματοδοτείται από το Υπουργείο Εξωτερικών, Κοινοπολιτείας και Ανάπτυξης του Ηνωμένου Βασιλείου και συνεργαζόμενους φορείς, και απονέμονται σε υποψήφιους με ηγετικές ικανότητες και ισχυρό ακαδημαϊκό υπόβαθρο, υπευθυνότητα και ικανότητα να επιφέρουν αλλαγές μέσω της διαμόρφωσης της κοινής γνώμης. Η δημόσια πρόσκληση για το ακαδημαϊκό έτος 2020-2021 αφορούσε στην πλήρη χρηματοδότηση ενός προγράμματος μεταπτυχιακών σπουδών σε ένα ευρύ φάσμα τομέων: την Κοινωνική Πολιτική, τη Δημόσια Διοίκηση, τη Διεθνή Ανάπτυξη, τη Μηχανολογία & Τεχνολογία, τη Μηχανική Ηλεκτρονικών Υπολογιστών, τη Βιολογία, τις Νομικές Επιστήμες και τις Ιατρικές Επιστήμες.\nΟ υποψήφιος που ξεχώρισε, τόσο λόγω των υψηλών ακαδημαϊκών επιδόσεων όσο και χάρη στην ολοκληρωμένη προσωπικότητά του, ήταν ο Σταύρος Τάγιος στον τομέα της Μηχανολογίας και Τεχνολογίας. Κατά το ακαδημαϊκό έτος 2020-2021, ο Σταύρος παρακολουθεί το μεταπτυχιακό πρόγραμμα «MSc Environmental and Architectural Acoustics» στο London South Bank University, με στόχο να μεταλαμπαδεύσει, με την επιστροφή του στην Ελλάδα, τις γνώσεις του και την εμπειρία που αποκόμισε στο Ηνωμένο Βασίλειο, στον τομέα της ειδικότητάς του. Επιπλέον, μέσω του προγράμματος οι υπότροφοι Chevening έχουν τη δυνατότητα να βιώσουν πληθώρα μοναδικών ακαδημαϊκών, επαγγελματικών και πολιτιστικών εμπειριών, συμμετέχοντας σε δραστηριότητες και εκδηλώσεις της Chevening κοινότητας.\nΓια το ακαδημαϊκό έτος 2020-2021 απονεμήθηκαν 1.373 Chevening υποτροφίες σε φοιτητές από 144 χώρες, οι οποίοι θα παρακολουθήσουν μεταπτυχιακά προγράμματα σε 107 Πανεπιστήμια του Ηνωμένου Βασιλείου.\nΤο Πρόγραμμα Υποτροφιών Chevening μετρά 37 χρόνια, με τους 50.000 και πλέον απόφοιτους Chevening σε όλον τον κόσμο να συνιστούν ένα αναγνωρισμένο και με μεγάλη επιρροή παγκόσμιο κοινωνικό δίκτυο.\nΚατά τον 1ο κύκλο του Προγράμματος στην Ελλάδα, που υλοποιήθηκε από το 1984 έως το 2002, χορηγήθηκαν 112 υποτροφίες Chevening.\n«Η επιστήμη του ήχου είναι κάτι που με ενθουσιάζει! Η δυνατότητα να σπουδάζω σε μεταπτυχιακό επίπεδο σε αυτόν τον τομέα είναι κάτι για το οποίο θεωρώ τον εαυτό μου τυχερό. Όχι μόνο σπουδάζω Αρχιτεκτονική και Περιβαλλοντική Ακουστική, αλλά έχω την ευκαιρία να σπουδάσω στο Λονδίνο, σε ένα εξαιρετικό πρόγραμμα στο London South Bank University. Επιπλέον, ως υπότροφος Chevening για την Ελλάδα το ακαδημαϊκό έτος 2020-2021, είμαι αποδέκτης μίας πλήρους υποτροφίας, η οποία καλύπτει τα ακαδημαϊκά μου έξοδα αλλά και το κόστος διαβίωσης. Αυτό σε συνδυασμό με την καλή οργάνωση του συγκεκριμένου προγράμματος μου επιτρέπει να αφοσιωθώ σε αυτό που μου αρέσει, τη μελέτη του ήχου και της ακουστικής. Είναι μία συνθήκη στην οποία θεωρώ ότι έχω έλεγχο πάνω στις επιλογές μου και αυτό με βοηθάει στο να θέτω μακροπρόθεσμους στόχους με καθαρή σκέψη και χωρίς άγχος.»\nMSc Environmental and Architectural Acoustics, London South Bank University\nΤο Ίδρυμα Λάτση παραμένει διαχρονικά υποστηρικτής της λειτουργίας και του πολυσχιδούς έργου του Κέντρου Έρευνας για τις Ανθρωπιστικές Επιστήμες (ΚΕΑΕ) από την ίδρυση του τελευταίου το 2015. Το ΚΕΑΕ έχει ως κύριο στόχο την ενίσχυση και χρηματοδότηση της έρευνας στις ανθρωπιστικές επιστήμες, απευθύνοντας ετησίως δημόσιες προσκλήσεις προς υποβολή ερευνητικών προτάσεων από νέους ερευνητές. Επιπλέον, διοργανώνει ημερίδες, συνέδρια και συναντήσεις με στόχο την περαιτέρω διάδοση των αποτελεσμάτων των ερευνών τόσο προς την επιστημονική κοινότητα όσο και προς το ευρύ κοινό.\n135 αιτήσεις επιστημονικών μελετών προς χρηματοδότηση υποβλήθηκαν στο πλαίσιο της 5ης Δημόσιας Πρόσκλησης.\nΤο 2020, με χρηματοδότηση του Ιδρύματος Λάτση, υλοποιήθηκαν δράσεις σε τρεις άξονες:\nΨηφιακή Βιβλιοθήκη ΚΕΑΕ\nΕγκαινιάστηκε η Ψηφιακή Βιβλιοθήκη ΚΕΑΕ, μία νέα εκδοτική πρωτοβουλία σε συνεργασία με το Εθνικό Κέντρο Τεκμηρίωσης, που έχει στόχο αφενός τη διάχυση της επιστημονικής γνώσης στο πεδίο των ανθρωπιστικών επιστημών, με τη δημιουργία μιας ευρύτερης αναγνωστικής και ερευνητικής κοινότητας και, αφετέρου τη διερεύνηση του πεδίου των ψηφιακών επιστημονικών εκδόσεων και τις ολοένα αναπτυσσόμενες ερευνητικές τους προοπτικές και δυνατότητες. Το 2020 ολοκληρώθηκε ο σχεδιασμός\nκαι η κατασκευή ενός εξ ολοκλήρου νέου ψηφιακού περιβάλλοντος ανάγνωσης, ο οποίος περιλαμβάνει ποικίλες εκδοτικές σειρές, όπως οι ετήσιοι τόμοι με τα αποτελέσματα των ερευνών που εκπονήθηκαν με χρηματοδότηση του ΚΕΑΕ, τα πρακτικά συνεδρίων και ημερίδων και υλικό από το Ψηφιακό Αρχείο 1821.\nΚάθε χρόνο το ΚΕΑΕ απευθύνει δημόσια πρόσκληση σε μεταδιδακτορικούς ερευνητές και ερευνητικές ομάδες για την υποβολή προτάσεων διάρκειας ενός έτους. Οι αιτήσεις αξιολογούνται από διακεκριμένους, ανά κλάδο, επιστήμονες από την Ελλάδα και το εξωτερικό, με βασικά κριτήρια, μεταξύ άλλων, την πρωτοτυπία της ερευνητικής ιδέας, την καινοτομία της προτεινόμενης μεθοδολογίας και τα τελικά παραδοτέα.\nΤο 2020 με χρηματοδότηση του Ιδρύματος εκπονήθηκαν οι ακόλουθες έρευνες:\nΤο ανθρώπινο ράγισμα: Σεξουαλικά εγκλήματα στη μεσοπολεμική Ελλάδα\nΕρευνήτρια: Δήμητρα Βασιλειάδου, Δρ. Ιστορίας, Πανεπιστήμιο Κρήτης\n«Le Génie du Nord» και Κοσμοπολιτισμός: Μία εναλλακτική θεώρηση της πολιτισμικής ιστορίας της δυτικής Ευρώπης του Μεσοπολέμου\nΕρευνήτρια: Χαρά Κολοκυθά, Δρ. Ιστορίας της Τέχνης, Πανεπιστήμιο Northumbria, Ηνωμένο Βασίλειο\nΟικογενειακή Επανένωση Μετά Θάνατον – Οι Νεκροί Περάτες Συνόρων ως «Βιολογικοί Θανατο-πολίτες»\nΕρευνητική Ομάδα: Χρήστος Κουρούτζας, Δρ. Κοινωνιολογίας, Πανεπιστήμιο Αιγαίου\nΣεβαστή Τρουμπέτα, Καθηγήτρια Κοινωνιολογίας, Πανεπιστήμιο Εφαρμοσμένων Επιστημών Magdeburg-Stendal, Γερμανία\nΔημήτρης Παρασκευόπουλος, Δρ. Κοινωνιολογίας, Πανεπιστήμιο Αιγαίου\nΗ κατάσταση των ασυνόδευτων ανηλίκων στο κέντρο της Αθήνας: Μια διεπιστημονική προσέγγιση του θεσμικού πλαισίου\nΕρευνητική Ομάδα: Μιχάλης Σπουρδαλάκης, Καθηγητής Πολιτικής Κοινωνιολογίας, Εθνικό και Καποδιστριακό Πανεπιστήμιο Αθηνών\nΚώστας Γούσης, Υποψήφιος Διδάκτωρ Πολιτικής Επιστήμης, Πανεπιστήμιο του Roehampton, Ηνωμένο Βασίλειο\nΆλκηστη Πρέπη, Υποψήφια Διδάκτωρ Αστικού και Χωροταξικού Σχεδιασμού, Εθνικό Μετσόβιο Πολυτεχνείο\nΗ οικονομική σκέψη στην αρχαϊκή Ελλάδα: η περίπτωση του Πινδάρου και του Βακχυλίδη\nΕρευνήτρια: Γιάννα Στεργίου, Δρ. Κλασικής Φιλολογίας, Πανεπιστήμιο Εδιμβούργου, Ηνωμένο Βασίλειο\nΜε αφορμή την επέτειο των διακοσίων χρόνων από το 1821, το ΚΕΑΕ εκπονεί ήδη από το 2016 ένα μεγάλο δίγλωσσο (Eλληνικά/Aγγλικά) Ερευνητικό Πρόγραμμα με τίτλο «Η Ελληνική Επανάσταση του 1821: Ψηφιακό Αρχείο», το οποίο χρηματοδοτείται μεταξύ άλλων και από το Κοινωφελές Ίδρυμα Ιωάννη Σ. Λάτση. Το Πρόγραμμα δημιούργησε μια διαδικτυακή πλατφόρμα για το 1821, στην οποία το κοινό μπορεί να αναζητήσει τεκμήρια, αρχειακό και οπτικοακουστικό υλικό και ψηφιακά εκθέματα σχετικά με την Ελληνική Επανάσταση, όπως επιστημονικές μελέτες, έργα τέχνης, αντικείμενα καθημερινής χρήσης, δημοτικά τραγούδια, κειμήλια κ.ά. Το εν λόγω ψηφιακό εγχείρημα υλοποιείται στο πλαίσιο των δράσεων της «Πρωτοβουλίας 1821-2021» και σηματοδοτεί μια από τις σημαντικότερες συνεργατικές πρωτοβουλίες στον κλάδο των Ψηφιακών Ανθρωπιστικών Επιστημών, με τη συμμετοχή έγκριτων φορέων, όπως η Εθνική Βιβλιοθήκη της Ελλάδος, τα Γενικά Αρχεία του Κράτους, η Βιβλιοθήκη της Βουλής των Ελλήνων κ.ά.\nΕντός του 2020, ολοκληρώθηκαν:\nΗ τεκμηρίωση μεγάλου μέρους του Αρχείου Αγωνιστών που απόκειται στην Εθνική Βιβλιοθήκη της Ελλάδος.\nΗ τεκμηρίωση μεγάλου μέρους του Αρχείου Αγώνος που απόκειται στα Γενικά Αρχεία του Κράτους.\nΗ τεκμηρίωση και ψηφιοποίηση αρχειακού υλικού 3 συλλογών (πορσελάνες, σημαίες, σφραγίδες) που απόκεινται στην Ιστορική και Εθνολογική Εταιρεία της Ελλάδος.\nΤρεις πρωτότυπες έρευνες βάσει του υφιστάμενου αρχειακού υλικού, στους θεματικούς άξονες: Ιστορική Κουλτούρα, Υλικότητες και Μνήμη, Κόσμος.\nΟ ψηφιακός σχεδιασμός και η κατασκευή του Ιστότοπου του Ψηφιακού Αρχείου, ο οποίος αποτελεί το ενιαίο περιβάλλον παρουσίασης του ψηφιακού αρχείου και θα προβάλλει το περιεχόμενο, τις πηγές, τα ιστορικά τεκμήρια, τα ψηφιακά εκθέματα και τις εφαρμογές του Προγράμματος.\nΟ ψηφιακός σχεδιασμός και η κατασκευή της διεπαφής της Βάσης Δεδομένων.\nΟ ψηφιακός σχεδιασμός και η κατασκευή της διεπαφής της εκπαιδευτικής δράσης «Πώς θυμόμαστε την Επανάσταση του 1821; – Μια σχολική δράση τοπικής ιστορίας», η οποία υλοποιείται για 4ο συνεχόμενο σχολικό έτος. Στόχος της δράσης είναι η εξοικείωση των μαθητών με τη δουλειά του ιστορικού, του ερευνητή και του αρχειονόμου στη σύγχρονη ψηφιακή εποχή, μέσω της καταγραφής τεκμηρίων σχετικών με την Ελληνική Επανάσταση που εντοπίζουν στην ευρύτερη περιοχή της σχολικής τους μονάδας.\nΤο Ψηφιακό Αρχείο σε αριθμούς:\n638 καρτέλες τεκμηρίωσης (έγγραφα, τέχνες, μουσική, βιβλία)\n462 τεκμήρια από 13 αρχειακούς και μουσειακούς φορείς ανά την Ελλάδα\n219 ψηφιοποιημένα αρχεία (εικόνες εγγράφων, έργων τέχνης, αντικειμένων και ηχητικό υλικό)\n229 λέξεις κλειδιά (θεματικοί όροι, φυσικά και νομικά πρόσωπα, οικογένειες, τοποθεσίες)\n«Οι εξαιρετικά ιδιαίτερες συνθήκες κάτω από τις οποίες κλήθηκαν να λειτουργήσουν όλοι οι πολιτιστικοί και ερευνητικοί φορείς τη χρονιά που πέρασε επηρέασαν σε κάποιον βαθμό τον προγραμματισμό του ΚΕΑΕ, χωρίς ωστόσο να ανατρέψουν τις βασικές μας επιδιώξεις. Οι ερευνητικές ομάδες που χρηματοδοτήθηκαν από το Ίδρυμα Λάτση προχώρησαν τις εργασίες τους και οι παρουσιάσεις τους έγιναν διαδικτυακά. Μάλιστα, η μορφή των διαδικτυακών ημερίδων ανέβασε κατακόρυφα τα ποσοστά\nθέασης, αφήνοντας μια ενδιαφέρουσα παρακαταθήκη για τους μελλοντικούς μας σχεδιασμούς. Επιπλέον, καθώς φτάνουμε στην επίσημη παρουσίαση του Ψηφιακού Αρχείου 1821, του μεγάλου συνεργατικού έργου που υλοποιεί το ΚΕΑΕ με την υποστήριξη και του Ιδρύματος, επιβεβαιώνεται και από την τρέχουσα συνθήκη πόσο σημαντική ήταν η επιλογή της οργάνωσης και παρουσίασης ενός τόσο πλούσιου υλικού σε μία ενιαία πλατφόρμα που θα είναι αξιοποιήσιμη τόσο από το ευρύ κοινό όσο και\nαπό ερευνητές, ανεξάρτητα από τους περιορισμούς που θίγουν φέτος μια σειρά επετειακών εκδηλώσεων όπως εκθέσεις, συνέδρια κ.ά.»\nΔρ. Άντα Διάλλα\nΠρόεδρος Δ.Σ., Κέντρο Έρευνας για τις Ανθρωπιστικές Επιστήμες\nΑναπληρώτρια Καθηγήτρια Νεότερης και Μοντέρνας Ευρωπαϊκής Ιστορίας,\nΤμήμα Θεωρίας και Ιστορίας της Τέχνης, Ανωτάτη Σχολή Καλών Τεχνών\nΤο Κοινωφελές Ίδρυμα Ιωάννη Σ. Λάτση, σε συνεργασία με τα Ιδρύματα Α. Γ. Λεβέντη και Ωνάση, συμμετείχαν ως χρηματοδότες στο πρόγραμμα που σχεδίασε και διαχειρίζεται το Ίδρυμα Μποδοσάκη, το οποίο αφορά στην επιχορήγηση δαπανών για την κατοχύρωση διπλωμάτων ευρεσιτεχνίας (πατέντες) από ερευνητές και ερευνητικές ομάδες ελληνικών ερευνητικών κέντρων και πανεπιστημίων.\nΣτόχος του Προγράμματος είναι η ενίσχυση και ανάδειξη της ποιοτικής καινοτόμου έρευνας που διεξάγεται στα πανεπιστήμια και τα δημόσια ερευνητικά κέντρα της Ελλάδας, καθώς και η τόνωση της ελληνικής οικονομίας μέσω της δημιουργίας και υποστήριξης καινοτόμων επιχειρήσεων που θα παράγουν εξαγώγιμα προϊόντα και υπηρεσίες βασισμένα στα αποτελέσματα της εν θέματι έρευνας. Η δημόσια πρόσκληση του Προγράμματος απευθύνθηκε σε Έλληνες ερευνητές και ερευνητικές ομάδες που διεξάγουν έρευνα σε Ανώτατα Εκπαιδευτικά Ιδρύματα (Πανεπιστήμια και Τ.Ε.Ι.) και δημόσια Ερευνητικά Κέντρα της Ελλάδας.\nΣτο πλαίσιο του Προγράμματος παρέχεται χρηματοδότηση για την προετοιμασία και την υποβολή αίτησης για τη λήψη Διπλώματος Ευρεσιτεχνίας, καθώς και για την κατοχύρωση των πνευματικών δικαιωμάτων και των δικαιωμάτων βιομηχανικής ιδιοκτησίας στην Ελλάδα ή/και στο εξωτερικό. Παράλληλα, μέσω συνεργασίας με οργανισμούς που παρέχουν υποστηρικτικές υπηρεσίες σε νέες επιχειρήσεις, οι επιλεγέντες ερευνητές και ερευνητικές ομάδες λαμβάνουν δωρεάν περαιτέρω υποστήριξη και καθοδήγηση στα πρώτα επιχειρηματικά τους βήματα.\nΣτο Πρόγραμμα συμμετέχουν ερευνητές και ερευνητικές ομάδες από το Ίδρυμα Ιατροβιολογικών Ερευνών Ακαδημίας Αθηνών, το Εθνικό Κέντρο Έρευνας Φυσικών Επιστημών «Δημόκριτος», το Ίδρυμα Τεχνολογίας και Έρευνας, το Πανεπιστήμιο Δυτικής Αττικής, το Εθνικό Μετσόβιο Πολυτεχνείο, το Οικονομικό Πανεπιστήμιο Αθηνών και το Ερευνητικό Πανεπιστημιακό Ινστιτούτο Συστημάτων Επικοινωνιών και Υπολογιστών.\n8 ερευνητικές προτάσεις στους επιστημονικούς τομείς της Ιατρικής, Φυσικής/Βιοϊατρικής, Νανοτεχνολογίας, Πληροφορικής, Ενεργειακής Τεχνολογίας και Βιοτεχνολογίας εγκρίθηκαν, κατόπιν αξιολόγησης από την Επιτροπή Επιλογής.\n«Το Πρόγραμμα είχε μεγάλη συνεισφορά και υποστήριξε την τεχνογνωσία μας στη βιοεκτύπωση με λέιζερ με στόχο τη διευκόλυνση της εκτύπωσης βιοϋλικών, της μηχανικής ιστών και της χρήσης εφαρμογών αναγεννητικής ιατρικής. Συνετέλεσε θετικά στην ίδρυση της εταιρείας ‘PhosPrint’ ως τεχνοβλαστός του ΕΠΙΣΕΥ/ΕΜΠ, με την πατέντα αυτή να αποτελεί τη βασική πνευματική περιουσία της εταιρείας, καθώς και στην επίτευξη των ερευνητικών στόχων της ομάδας μας, κατοχυρώνοντας τα πνευματικά μας δικαιώματα και έχοντας τη δυνατότητα να εκμεταλλευτούμε την τεχνολογία μας.»\nΚαθηγήτρια, Σχολή Εφαρμοσμένων Μαθηματικών και Φυσικών Επιστημών, Εθνικό Μετσόβιο Πολυτεχνείο\nΕρευνήτρια, Ερευνητικό Πανεπιστημιακό Ινστιτούτο Συστημάτων Επικοινωνιών και Υπολογιστών\nΗ προβολή του Ελληνικού πολιτισμού και η στήριξη νέων καλλιτεχνών και επαγγελματιών του πολιτισμού εντάσσεται στην στρατηγική στόχευση του Ιδρύματος και επιτυγχάνεται μέσω της συνεργασίας του με οργανισμούς εντός και εκτός Ελλάδας που δραστηριοποιούνται στον τομέα των Τεχνών & του Πολιτισμού.\nΤο πρόγραμμα START εκτυλίσσεται στη Γερμανία και την Ελλάδα σε τρεις φάσεις, οι οποίες δίνουν τη δυνατότητα στους υποτρόφους του προγράμματος να υλοποιήσουν καινοτόμες ιδέες σε ανεξάρτητες πολιτιστικές πρωτοβουλίες και να αποκτήσουν επαγγελματικές δεξιότητες.\nΦάση Ι: Εκπαιδευτικό πρόγραμμα ενδυνάμωσης δυνατοτήτων διαρκείας 3 μηνών (από Σεπτέμβριο έως Νοέμβριο) στη Γερμανία για 30 επιλεγέντες υποτρόφους.\nΦάση ΙΙ: Υλοποίηση των πολιτιστικών πρωτοβουλιών και πρόγραμμα καθοδήγησης για 15 επιλεγέντες υποτρόφους για περίοδο 6 μηνών (από Δεκέμβριο έως Μάιο).\nΦάση ΙΙΙ: Βραβεία «Scaling Awards», τα οποία απονέμονται σε υποδειγματικές πρωτοβουλίες του προγράμματος, για χρονικό διάστημα ενός έτους (από τον Ιούνιο).\nΤο έτος 2020 αποτέλεσε τον πέμπτο και τελευταίο κύκλο υλοποίησης του προγράμματος, ο οποίος ολοκληρώθηκε με τη διαδικτυακή απονομή των Βραβείων «Scaling Awards» που έγινε για τέταρτη συνεχή χρονιά από το Ίδρυμα Λάτση.\nΟι διακριθέντες για το 2020 είναι οι:\nΆλεξ Δημητρίου για την πρωτοβουλία «Sazman», η οποία με βασικό άξονα την κουλτούρα του ποδηλάτου και με έμπνευση από το φεμινιστικό κίνημα χώρων κατασκευής (feminist makerspace movement) επιδιώκει να δημιουργήσει φεμινιστικές κοινότητες με κοινό πάθος για το ποδήλατο και το περιβάλλον, ξεκινώντας από τη Ρόδο και την Αθήνα. Μέσω της δράσης, άνθρωποι με κοινό υπόβαθρο και ενδιαφέροντα έχουν τη δυνατότητα να συναντηθούν, να δικτυωθούν, να εκφραστούν και να δημιουργήσουν ως μέλη μιας ομάδας σε ένα ασφαλές και συμπεριληπτικό περιβάλλον. Στο πλαίσιο της πρωτοβουλίας, διοργανώνονται ποδηλατάδες, πραγματοποιούνται προβολές ταινιών και υλοποιούνται βιωματικά εργαστήρια βασισμένα στη Do-It-Yourself (DIY) φιλοσοφία εντός του φεμινιστικού πλαισίου, όπου οι συμμετέχοντες έχουν την ευκαιρία να αναπτύξουν δεξιότητες στην επισκευή ποδηλάτου, την ξυλουργική, τη μεταξοτυπία, τη σιδηρουργική κ.ά.\nΕμμανουήλ Λεβεδιανός για την πρωτοβουλία «CLOUDS», η οποία αποσκοπεί να επανεξετάσει την έννοια του δημόσιου χώρου και επιδιώκει την από κοινού δημιουργία και παροχή κατάλληλων υποδομών για την κινητοποίηση νέων ιδεών και δράσεων. Ομάδες της κοινωνίας των πολιτών συνεργάστηκαν, υπό την καθοδήγηση του εργαστηρίου LUDD, για τη δημιουργία ενός πολυμορφικού, αρθρωτού - μεταβαλλόμενου συστήματος ανοιχτής αρχιτεκτονικής για την κατασκευή pop-up δομών που έχουν τη δυνατότητα ναυποστηρίξουν κοινωνικές και πολιτιστικές δράσεις, όπως εκθέσεις, εργαστήρια, προβολές, συναντήσεις, φεστιβάλ, κ.ά. Στόχος του «CLOUDS» είναι να λειτουργήσει ως παρέμβαση εντός του αστικού τοπίου αλλά και ως τόπος συνάντησης, διασυνδέοντας όλους τους ενδιαφερόμενους σε ένα συνεργατικό κοινωνικό δίκτυο, ενισχύοντας την ικανότητά τους για αυτο-οργάνωση και την αίσθηση του ανήκειν στην πόλη και προάγοντας τη συμμετοχή τους στα κοινά.\nΜαρία Στρούμπα για την πρωτοβουλία «kookoonari», ένα εγχείρημα που επιθυμεί να μετατρέψει το 10ο Νηπιαγωγείο Κομοτηνής στο πρώτο σχολείο με μηδενική παραγωγή απορριμμάτων στην Ελλάδα (Zero/Low Waste School). Στο πλαίσιο της δράσης, τόσο η σχολική, όσο και η τοπική κοινότητα ενημερώθηκαν για το οικολογικό τους αποτύπωμα, εκπαιδεύτηκαν και εξοικειώθηκαν με τις αρχές της Zero Waste φιλοσοφίας μέσω καλλιτεχνικών και βιωματικών εργαστηρίων και συμμετοχικών εκπαιδευτικών δραστηριοτήτων. Το «kookoonari» ονειρεύεται να φυτέψει τον «σπόρο της αλλαγής» και σε άλλες σχολικές μονάδες και ομάδες στην Ελλάδα, δημιουργώντας όλο και περισσότερους ενεργούς πολίτες που ενδιαφέρονται για την προστασία\nτου περιβάλλοντος και την πράσινη βιώσιμη ανάπτυξη. Στο πλαίσιο της δράσης έχει δημιουργηθεί το πρώτο εγχειρίδιο με οδηγίες για τη διαμόρφωση μιας zero wasteκαθημερινότητας, το οποίο είναι διαθέσιμο δωρεάν διαδικτυακά.\nΤο πρόγραμμα υλοποιήθηκε μέσω του ιδρύματος Robert Bosch Stiftung σε συνεργασία με το Goethe-Institut Thessaloniki και τη Γερμανική Ομοσπονδιακή Ένωση Κοινωνικοπολιτιστικών Κέντρων (Bundesvereinigung Soziokultureller Zentren e.V.) και υποστηρίχθηκε από το Κοινωφελές Ίδρυμα Ιωάννη Σ. Λάτση και το Ίδρυμα Μποδοσάκη.\nΚατά τα 5 έτη υλοποίησης του προγράμματος υποστηρίχθηκαν συνολικά 72 πολιτιστικές πρωτοβουλίες και 150 νέοι δημιουργοί από 22 πόλεις της Ελλάδας.\nΠερισσότεροι από 25.000 πολίτες από τοπικές κοινότητες όλης της Ελλάδας συμμετείχαν σε καινοτόμες δράσεις που υλοποιήθηκαν στο πλαίσιο του προγράμματος.\n42 ομιλητές από την Ελλάδα, τη Νοτιοανατολική Ευρώπη και τη Γερμανία συμμετείχαν στη σειρά διαδικτυακών διαλόγων «Unlearning Talks», που διοργανώθηκαν κατά την τελική φάση του προγράμματος.\n«Οι ιδέες είναι πάντα εκεί, είναι πολλές και έχουν την ανάγκη από ένα push. Και είναι ωραίο να μπορείς να υλοποιείς έστω και μία ιδέα με στήριξη, όχι μόνο οικονομική, αλλά και λογιστική, οργανωτική, ακόμα και ψυχολογική. Αυτό έκανε το ‘START’. Είδα την ιδέα μου να υλοποιείται και τον κόσμο να συμμετέχει. Ένιωσα μια δικαίωση και συγκίνηση χωρίς το αίσθημα της ανασφάλειας για το πώς θα συνεχίσω. Το Scaling Award είναι ένα δεύτερο push, ανοίγει το οπτικό πεδίο της ιδέας και την επεκτείνει ακόμη περισσότερο. Το Sazman-άκι μεγαλώνει και προσδοκά νέες περιπέτειες, με ποδηλατάδες, DIY κατασκευές και ένα δικό του φεμινιστικό makerspace.»\n«Ως υπότροφος του ‘START – Create Cultural Change’ συνειδητοποίησα πόσο αναγκαία είναι η ύπαρξη προγραμμάτων που δίνουν την ευκαιρία και την υποστήριξη σε δραστήριους πολίτες να συμβάλλουν με τα project τους σε μία καλύτερη κοινωνία στο πλαίσιο της πολιτιστικής διαχείρισης. Έχοντας οραματιστεί την ύπαρξη ‘Σχολείων Μηδενικών Απορριμμάτων΄, καταφέραμε μέσω του project ‘kookoonari’ και του δικτύου συνεργατών που δημιουργήθηκε να εκπαιδεύσουμε παιδιά, γονείς και εκπαιδευτικούς του 10ου Νηπιαγωγείου Κομοτηνής σχετικά με τις αρχές του Zero Waste και τους τρόπους με τους οποίους μπορούν να μειώσουν τα απορρίμματα του σχολείου τους. Κάτι τέτοιο θα ήταν δύσκολο να υλοποιηθεί χωρίς τη συνεχή καθοδήγηση από τους ανθρώπους του προγράμματος ‘START’.»\n«Το πρόγραμμα ‘START’ μας έδωσε τη δυνατότητα να συμβάλλουμε με τον τρόπο μας στην αποκατάσταση της ποιότητας στον αστικό χώρο. Οι υποδομές και τα εργαλεία που αναπτύξαμε μπορούν να ενδυναμώσουν τις τοπικές κοινότητες, δίνοντας φωνή σε ομάδες που δεν εκπροσωπούνται και περιθωριοποιούνται. Το πιο σημαντικό όμως είναι οι νέες συνεργασίες και το δυναμικό κοινωνικό δίκτυο που δημιουργήθηκε. Το δίκτυο του CLOUDS μπορεί τελικά να ενισχύσει την κοινωνική καινοτομία και την ενεργή συμμετοχή των πολιτών, αλλά και να αναβαθμίσει τις αστικές θεσμικές πολιτικές γύρω από τον δημόσιο χώρο. Μέσω του Scaling Award και την επιτυχία του δεύτερου κύκλου, το έργο και όραμά μας συνεχίζεται. Προτείνουμε νέους τρόπους παραγωγής της πόλης ακολουθώντας την ‘εκ των κάτω προς τα άνω’ προσέγγιση, όπου ο ανοιχτός διάλογος, η αλληλεγγύη και η δημιουργικότητα, ενσωματώνονται με συλλογικό τρόπο στη δημόσια σφαίρα και οδηγούν σε νέα μοντέλα διαχείρισης των πόλεων εμπνευσμένα από τις πρακτικές των κοινών.»\nΕΚΔΟΤΙΚΟ ΠΡΟΓΡΑΜΜΑ «Ο ΚΥΚΛΟΣ ΤΩΝ ΜΟΥΣΕΙΩΝ»\nΗ περιήγηση της εκδοτικής πρωτοβουλίας «Ο Κύκλος των Μουσείων» σε χώρους αρχαιολογικού ενδιαφέροντος της χώρας συνεχίστηκε το 2020, με την έκδοση του 19ου τόμου, ο οποίος είναι αφιερωμένος στην αρχαία Ελεύθερνα και υλοποιήθηκε με την υποστήριξη του Κοινωφελούς Ιδρύματος Ιωάννη Σ. Λάτση και της Lamda Development. Η σειρά λευκωμάτων «Ο Κύκλος των Μουσείων» αποτελεί\nένα από τα μακροβιότερα εκδοτικά προγράμματα του Ιδρύματος ήδη από το 1997 και επιδιώκει να αναδείξει και να προβάλει την πολιτιστική κληρονομιά με όρους επιστημονικής πληρότητας και αισθητικής αρτιότητας, με απώτερο σκοπό τη βαθύτερη γνώση και τη σύνθεση ενός μοναδικού ψηφιδωτού του αρχαίου ελληνικού πολιτισμού.\nΕΛΗΝΙΚΗ ΣΥΜΦΩΝΙΚΗ ΟΡΧΗΣΤΡΑ ΝΕΩΝ\nΗ τρίτη καλλιτεχνική περίοδος της ΕΛΣΟΝ ξεκίνησε με τη συναυλία, τον Ιανουάριο του 2020, στο Δημοτικό Θέατρο Πειραιά, όπου παρουσιάστηκαν έργα των Γιόχαν Σεμπάστιαν και Καρλ Φίλιπ Εμάνουελ Μπαχ και του Λέος Γιάνατσεκ, υπό τη διεύθυνση του αρχιμουσικού Διονύση Γραμμένου και με προσκεκλημένους δύο διακεκριμένους σολίστ, την Αλεξάνδρα Σουμ στο βιολί και τον Όθωνα Γκόγκα στο φλάουτο. Τον Μάιο του 2020, μετά από μία μακρά περίοδο κοινωνικής αποστασιοποίησης, ένα κουαρτέτο εγχόρδων της ΕΛΣΟΝ με τη συμμετοχή του καλλιτεχνικού της διευθυντή στο κλαρινέτο, υποδέχθηκε ταξιδιώτες, επισκέπτες και εργαζομένους του Διεθνούς Αερολιμένα Αθηνών «Ελευθέριος Βενιζέλος» με κλασικά έργα, έχοντας στόχο να γεμίσει με μουσική τους χώρους του αεροδρομίου, σηματοδοτώντας έτσι την επανεκκίνηση των πολιτιστικών δράσεων που προσφέρει στους επισκέπτες του. Η καλλιτεχνική περίοδος ολοκληρώθηκε με τη σύμπραξη της ΕΛΣΟΝ με τον διεθνούς φήμης μαέστρο Γιοχάννες Ντέμπους για την ηχογράφηση και βιντεοσκόπηση της 1ης Συμφωνίας του Γκούσταβ Μάλερ, η οποία έλαβε χώρα στην Εναλλακτική Σκηνή της Εθνικής Λυρικής Σκηνής στο Κέντρο Πολιτισμού Ίδρυμα\nΣταύρος Νιάρχος τον Ιούλιο του 2020.\n«Ακούγοντας από φίλους μουσικούς για το επίπεδο της ΕΛΣΟΝ, από την πρώτη στιγμή μου τράβηξε την προσοχή, καθώς ήταν κάτι αρκετά διαφορετικό από όσα έχω ακούσει και έχω δει σε νεανικές ορχήστρες στην Ελλάδα. Είμαι πολύ χαρούμενη που μου δόθηκε η ευκαιρία να συμμετάσχω σε μια ορχήστρα τέτοιου επιπέδου και φαντάζομαι τον εαυτό μου στο άμεσο μέλλον δημιουργικότερο και πιο ώριμο μουσικά χάρη στη συμμετοχή μου στην ΕΛΣΟΝ. Ανυπομονώ να αποκτήσω περισσότερες εμπειρίες, να\nεπεκτείνω το ορχηστρικό μου ρεπερτόριο και να διευρύνω τους καλλιτεχνικούς μου ορίζοντες σε συνεργασία με τους μουσικούς της, τους προσκεκλημένους σολίστες και τον μαέστρο.»\nΗ ΑΜΚΕ «ΑΣΚΛΗΠΙΑΔΗΣ» ιδρύθηκε το 2015 με σκοπό την υποστήριξη της αρχαιολογικής και ιστορικής έρευνας, την αποκατάσταση και αναστήλωση των μνημείων στους αρχαιολογικούς χώρους της ευρύτερης περιοχής της Αρχαίας Επιδαύρου καθώς και τη μελέτη, διατήρηση και ανάδειξή τους. Στο πλαίσιο αυτό, υλοποιεί το τετραετούς διάρκειας πρόγραμμα (2019-2022) «Αποκατάσταση και Ανάδειξη Μνημείων στην Αρχαία Επίδαυρο», σε συνεργασία με την επιστημονική ομάδα του Εθνικού και Καποδιστριακού Πανεπιστημίου Αθηνών και την Εφορεία Αρχαιοτήτων Αργολίδας και με την υποστήριξη του Κοινωφελούς Ιδρύματος Ιωάννη Σ. Λάτση.\nΗ εν λόγω πολιτιστική πρωτοβουλία περιλαμβάνει μια σειρά δράσεων με στόχο τη διαφύλαξη και προβολή της πολιτιστικής κληρονομιάς της περιοχής της Αρχαίας Επιδαύρου:\nΑποκατάσταση των μνημείων και διαμόρφωση του περιβάλλοντος χώρου της αρχαίας πόλης.\nΨηφιακή αποτύπωση και τρισδιάστατη απεικόνιση του αρχαίου θεάτρου και των μνημείων του.\nΥλοποίηση δράσεων προβολής της αρχαίας πόλης και των μνημείων της Αρχαίας Επιδαύρου.\nΜε την υποστήριξη του Ιδρύματος, τον Ιούλιο και Αύγουστο 2020 υλοποιήθηκαν ανασκαφικές εργασίες που αποκάλυψαν σχεδόν ολόκληρο το βόρειο τμήμα της ρωμαϊκής στοάς, η οποία ένωσε κατά τον 2ο αι. μ.Χ. το επιβλητικό οικοδόμημα της κρήνης του 4ου αι. π.Χ. με το μεγάλο κτίριο ρωμαϊκών χρόνων, το οποίο πιθανόν αποτελούσε ένα νυμφαίο. Παράλληλα, απομακρύνθηκαν οι σωλήνες υδροδότησης που διέτρεχαν τα ανεσκαμμένα τμήματα της κρήνης και της στοάς, καταργήθηκε η αγροτική οδός που διερχόταν από την κρήνη και διανοίχθηκε νέα οδός εκτός του αρχαιολογικού χώρου. Τέλος, αποκαλύφθηκαν σημαντικά κινητά ευρήματα που προκαλούν ιδιαίτερο ενδιαφέρον για την ιστορία της ευρύτερης περιοχής.\nΤα αποτελέσματα των έως τώρα ανασκαφικών εργασιών στην περιοχή της Αγοράς και του θεάτρου της Αρχαίας Επιδαύρου είναι σπουδαία, καθώς το θέατρο και η κρήνη που έχουν αποκαλυφθεί αποτελούν δύο ιδιαίτερα σημαντικές κατασκευές για την πρόοδο της έρευνας αρχαίων κτιρίων του είδους τους, ενδιάμεσα των οποίων εικάζεται ότι βρίσκεται το αναφερόμενο από τις αρχαίες πηγές τέμενος του Ασκληπιού. Η προμήθεια ενός ηλεκτρονικού υπολογιστή υψηλών επιδόσεων με ειδικό λογισμικό για επεξεργασία νέφους σημείων και φωτογραμμετρική ανάλυση, έχει συμβάλει ουσιαστικά στις εργασίες τεκμηρίωσης, παρέχοντας τη δυνατότητα τρισδιάστατης λεπτομερούς αποτύπωσης των μνημείων στις διαδοχικές φάσεις εξέλιξης του προγράμματος καθώς και της τελικής τους εικόνας μετά την ολοκλήρωσή του.\n«Δυναμικά, παρά την υγειονομική κρίση, προχώρησε το 2020 η ανάδειξη μνημείων της Αγοράς στην Αρχαία Επίδαυρο από την ερευνητική ομάδα του Πανεπιστημίου Αθηνών, χάρη στη χρηματοδότηση του προγράμματος από το Ίδρυμα Λάτση. Με τις δυνατότητες που μας έδωσε η χρηματοδότηση αυτή, αποκαλύψαμε ένα πολύ μεγάλο μέρος των μνημείων που το πρόγραμμα έχει στόχο να αναδείξει, αλλά ταυτόχρονα ολοκληρώσαμε σημαντικά και απαραίτητα για την ανάδειξη των μνημείων έργα υποδομής, όπως είναι η εκτροπή της οδού και των συστημάτων υδροδότησης που διέσχιζαν τον προς ανάδειξη χώρο, καθώς και η οριοθέτηση και προστασία του με σύγχρονη περίφραξη. Με τις εργασίες αυτές, η περιοχή των μνημείων της Αγοράς παρουσιάζει ήδη την εικόνα ενός φροντισμένου αρχαιολογικού χώρου.»\nΤο μεγαλύτερο μέρος της ανασκαφικής περιόδου 2020 αφιερώθηκε στην έρευνα στη νησίδα Τσιμηντήρι, η οποία κατά την αρχαιότητα ήταν ενωμένη με το Δεσποτικό με ισθμό και αποτελούσε μέρος της εκτεταμένης λατρευτικής εγκατάστασης-δορυφόρου του Ιερού του Απόλλωνα. Τα αποτελέσματα των ανασκαφικών εργασιών είναι ιδιαιτέρως σημαντικά, καθώς, στο πλαίσιο της έρευνας, αποκαλύφθηκαν τέσσερα κτίρια που καταλαμβάνουν τη νότια και ανατολική πλευρά του νησιού και εντοπίστηκαν πολλά θραύσματα αρχαϊκών πίθων με εγχάρακτη και εμπίεστη διακόσμηση, τα οποία χρονολογούνται από τον 7ο έως τον πρώιμο 5ο αιώνα π.Χ. Όλα τα κτίρια που ανακαλύφθηκαν έχουν πολύ μεγάλες διαστάσεις και\nισχυρή κατασκευή, ενώ φαίνεται να σχετίζονται δομικά μεταξύ τους δημιουργώντας έναν πυκνό οικοδομικό ιστό στη νότια πλευρά της βραχονησίδας. Βάσει της έρευνας πιθανολογείται ότι τα κτίρια αυτά είχαν δημόσιο χαρακτήρα και σχετίζονταν με τη λειτουργία του λιμανιού.\nΤο Ίδρυμα δραστηριοποιείται σε πλήθος πεδίων της κοινωνικής πρόνοιας και ανάπτυξης, επιδιώκοντας να ανταποκριθεί άμεσα στις τρέχουσες κοινωνικές προκλήσεις, υποστηρίζοντας πρωτοβουλίες που ενισχύουν την προσβασιμότητα, την κοινωνική προστασία και την ενσωμάτωση ευάλωτων κοινωνικά ομάδων και πραγματοποιώντας στοχευμένες παρεμβάσεις στον τομέα της Δημόσιας Υγείας μέσω της υλοποίησης έργων που στοχεύουν στην αναβάθμιση υποδομών και υπηρεσιών υγειονομικής περίθαλψης της χώρας.\nΑ’ ΠΑΝΕΠΙΣΤΗΜΙΑΚΗ ΠΝΕΥΜΟΝΟΛΟΓΙΚΗ ΚΛΙΝΙΚΗ, ΓΕΝΙΚΟ ΝΟΣΟΚΟΜΕΙΟ ΝΟΣΗΜΑΤΩΝ ΘΩΡΑΚΟΣ ΑΘΗΝΩΝ «Η ΣΩΤΗΡΙΑ»\nΤο 2020 το Κοινωφελές Ίδρυμα Ιωάννη Σ. Λάτση, παραμένοντας εναρμονισμένο με τον σκοπό του για καλύτερη και αμεσότερη ανταπόκριση στις τρέχουσες κοινωνικές ανάγκες και λαμβάνοντας υπόψη τις έκτακτες συνθήκες που δημιούργησε η πανδημία του νέου κορωνοϊού SARS-CoV-2, υλοποίησε μία σειρά\nέκτακτων δωρεών με στόχο την αναβάθμιση των υποδομών και του εξοπλισμού φορέων παροχής υπηρεσιών υγειονομικής περίθαλψης της χώρας.\nΕντός του Μαρτίου 2020 το Ίδρυμα προέβη σε δωρεά ιατροτεχνολογικού εξοπλισμού προς τη Μονάδα Εντατικής Θεραπείας (ΜΕΘ) της Α’ Πανεπιστημιακής Πνευμονολογικής Κλινικής του Γενικού Νοσοκομείου Νοσημάτων Θώρακος Αθηνών «Η ΣΩΤΗΡΙΑ» με σκοπό τη λειτουργία 2 επιπλέον κλινών ΜΕΘ σε ειδικό χώρο απομόνωσης.\nΗ ΜΕΘ της Α’ Πανεπιστημιακής Πνευμονολογικής Κλινικής του νοσοκομείου «Η ΣΩΤΗΡΙΑ» αποτελεί μονάδα αναφοράς για τη νοσηλεία βαρέως πασχόντων ασθενών που έχουν προσβληθεί από τον νέο κορωνοϊό SARS-CoV-2. Η δωρεά αφορούσε στην ενίσχυση της μονάδας με 2 αναπνευστήρες θετικής πίεσης, 2 μόνιτορ συνεχούς παρακολούθησης ζωτικών λειτουργιών, 2 ηλεκτρικές θεραπευτικές κλίνες και 1 φορητό μηχάνημα υπερήχων, αυξάνοντας τη δυναμικότητα της ΜΕΘ σε συνολικά 12 κλίνες.\n118 ασθενείς με λοίμωξη COVID-19 νοσηλεύθηκαν στη ΜΕΘ της Α’ Πανεπιστημιακής Πνευμονολογικής Κλινικής του Νοσοκομείου «ΣΩΤΗΡΙΑ» από τον Μάρτιο του 2020.\n«Στη συγκεκριμένη συγκυρία που οι ανάγκες για κλίνες ΜΕΘ γίνονται επιτακτικές, η ενίσχυση της ΜΕΘ με σύγχρονο ιατροτεχνολογικό εξοπλισμό αποτελεί σημαντική αρωγή στην προσπάθεια για τη μέγιστη προσφορά προς την κοινωνία. Σε αυτό το πλαίσιο, εκφράζουμε τη βαθύτατη ευγνωμοσύνη όλου του προσωπικού της ΜΕΘ προς το Ίδρυμα Λάτση για την άμεση ανταπόκριση και συμβολή.»\nΚαθηγήτρια Εντατικής Θεραπείας, Εθνικό και Καποδιστριακό Πανεπιστήμιο Αθηνών\nΥπεύθυνη ΜΕΘ, Α΄ Πανεπιστημιακή Πνευμονολογική Κλινική\nΓενικό Νοσοκομείο Νοσημάτων Θώρακος Αθηνών «Η ΣΩΤΗΡΙΑ»\nΚατόπιν ενδελεχούς αξιολόγησης, τον Δεκέμβριο του 2020 ανακοινώθηκαν\nοι φορείς παιδιατρικής φροντίδας που επιλέχθηκαν προς υποστήριξη στο\nπλαίσιο του Προγράμματος:\nΠΝΟΗ-Φίλοι Εντατικής Θεραπείας Παιδιού\nΠρομήθεια ιατροτεχνολογικού εξοπλισμού για το Νεογνολογικό Τμήμα - Μονάδα Εντατικής Νοσηλείας Νεογνών\nΓενικό Νοσοκομείο - Κέντρο Υγείας Νεαπόλεως «Διαλυνάκειο»\nΣωματείο «Φίλοι Κοινωνικής Παιδιατρικής και Ιατρικής - Ανοιχτή Αγκαλιά»\nΤο Πρόγραμμα «Συμπράττουμε για την Υγεία» είναι κοινή πρωτοβουλία του Κοινωφελούς Ιδρύματος Ιωάννη Σ. Λάτση και της ΣΥΝ-ΕΝΩΣΙΣ, που υλοποιείται από το 2018 και αφορά στη χρηματοδότηση έργων μικρής και μεσαίας κλίμακας με σκοπό την κάλυψη επιτακτικών αναγκών στον τομέα της Δημόσιας Υγείας και την ενίσχυση των υπηρεσιών των φορέων παροχής υγείας στην Ελλάδα, μέσω της προμήθειας\nιατροτεχνολογικού εξοπλισμού και της αναβάθμισης των υποδομών τους.\nΔιευθύντρια, Εργαστήριο Υγιεινής, Επιδημιολογίας και Ιατρικής Στατιστικής Ιατρικής\nΣχολής, Εθνικό και Καποδιστριακό Πανεπιστήμιο Αθηνών\nΔιευθύντρια, Εργαστήριο Μικροβιολογίας Τμήματος Ιατρικής, Αριστοτέλειο\nΧρηματοδότηση της μελέτης και υλοποίησης του έργου αναδιαρρύθμισης, ανακαίνισης και αναβάθμισης του Τμήματος Επειγόντων Περιστατικών του Γενικού Νοσοκομείου Αθηνών\n939 αιμοδοτήσεις στη Σταθερή Αίθουσα Αιμοληψιών του Ε.ΚΕ.Α. στο Αιγάλεω και 65 εξορμήσεις κινητών μονάδων αιμοληψίας πραγματοποιήθηκαν εντός του 2020.\nΒ’ ΠΑΝΕΠΙΣΤΗΜΙΑΚΗ ΚΑΡΔΙΟΛΟΓΙΚΗ ΚΛΙΝΙΚΗ, ΠΑΝΕΠΙΣΤΗΜΙΑΚΟ ΓΕΝΙΚΟ ΝΟΣΟΚΟΜΕΙΟ «ΑΤΤΙΚΟΝ»\nΔωρεά Ιατροτεχνολογικου Εξοπλισμού και Εργασίες Αναδιαμόρφωσης Χώρου\nΗ Β’ Πανεπιστημιακή Καρδιολογική Κλινική είναι εγκατεστημένη στο Πανεπιστημιακό Γενικό Νοσοκομείο «ΑΤΤΙΚΟΝ» και λειτουργεί από το 2003 με σκοπό την παροχή διαγνωστικών και θεραπευτικών υπηρεσιών σε όλους τους τομείς της σύγχρονης κλινικής και εργαστηριακής Καρδιολογίας. Από τα πρώτα χρόνια της λειτουργίας της η Κλινική διεξάγει κλινική και προκλινική έρευνα σε όλους τους τομείς της Καρδιαγγειακής Ιατρικής, ενώ παράλληλα επιτελεί σημαντικό διδακτικό έργο, εκπαιδεύοντας προπτυχιακούς και μεταπτυχιακούς φοιτητές της Ιατρικής Σχολής του ΕΚΠΑ και ειδικευόμενους ιατρούς της Καρδιολογίας και υλοποιώντας σεμινάρια, συνέδρια και ημερίδες.\nΤο 2020 το Αιμοδυναμικό Εργαστήριο της Β’ Πανεπιστημιακής Καρδιολογικής Κλινικής, το οποίο αποτελεί αναπόσπαστο κομμάτι της, προσφέροντας υψηλής ποιότητας ιατρικές υπηρεσίες και αναπτύσσοντας σημαντική ερευνητική και εκπαιδευτική δραστηριότητα στον τομέα της Επεμβατικής Καρδιολογίας, τέθηκε σε αναστολή λειτουργίας λόγω μη αναστρέψιμης βλάβης στον εξοπλισμό του. Το\nΚοινωφελές Ίδρυμα Ιωάννη Σ. Λάτση προχώρησε στην προμήθεια ενός αγγειογραφικού συγκροτήματος καρδιολογικής χρήσης (στεφανιογράφου) τελευταίας τεχνολογίας και ανέλαβε το κόστος εκπόνησης τεχνικών εργασιών για τη διαμόρφωση του χώρου ώστε να διασφαλιστεί η ορθή και έγκαιρη εγκατάσταση του εξοπλισμού.\nΣτόχος της δωρεάς ήταν η επαναλειτουργία του Αιμοδυναμικού Εργαστηρίου και κατ’ επέκταση η ομαλή λειτουργία της Κλινικής και η ταχύτερη εξυπηρέτηση των ασθενών. Με την προμήθεια του νέου στεφανιογράφου στο Αιμοδυναμικό Εργαστήριο της Κλινικής δόθηκε εκ νέου η δυνατότητα διενέργειας ηλεκτροφυσιολογικών ελέγχων και επεμβατικών θεραπειών σε ασθενείς με αρρυθμίες και αύξησης του συνολικού αριθμού εξυπηρετούμενων ασθενών που χρήζουν ιατρικής επέμβασης, όπως η εμφύτευση βηματοδοτών και απινιδωτών.\nΠερισσότεροι από 2.000 ασθενείς αναμένεται να ωφεληθούν από την προμήθεια και λειτουργία του νέου στεφανιογράφου.\nΣτο Αιμοδυναμικό Εργαστήριο του Π.Γ.Ν. «ΑΤΤΙΚΟΝ» πραγματοποιούνται ετησίως 1.200 στεφανιαίες αγγειογραφίες και 460 αγγειοπλαστικές στεφανιαίων αρτηριών.\n«Το Ίδρυμα Λάτση με τη δωρεά του αποδεικνύει την ευαισθησία του προς τον\nνοσηλευόμενο ασθενή, παρέχει ουσιαστική βοήθεια στην εύρυθμη λειτουργία ενός\nαπό τα μεγαλύτερα νοσοκομεία της χώρας και συμβάλλει στην ταχύτερη διακίνηση\n«Η προσφορά του Κοινωφελούς Ιδρύματος Ιωάννη Σ. Λάτση προς τη Β´ Πανεπιστημιακή Καρδιολογική Κλινική, έδωσε τη δυνατότητα επαναλειτουργίας του Αιμοδυναμικού Εργαστηρίου Ηλεκτροφυσιολογίας - Βηματοδότησης του Νοσοκομείου ‘ΑΤΤΙΚΟΝ’, η οποία είχε πλήρως διακοπεί επί 9 και πλέον μήνες. Στο νέο Εργαστήριο, το οποίο λειτουργεί εδώ και λίγες εβδομάδες, έχουν ήδη εμφυτευθεί βηματοδότες και απινιδωτές και έχουν πραγματοποιηθεί θεραπευτικές καταλύσεις σύμπλοκων αρρυθμιών. Το νέο Εργαστήριο επιτρέπει την απρόσκοπτη λειτουργία μιας μεγάλης Πανεπιστημιακής Κλινικής στον τομέα της διάγνωσης και σύγχρονης θεραπευτικής αντιμετώπισης των αρρυθμιών.»\nΚαθηγητής Καρδιολογίας ΕΚΠΑ, Διευθυντής Β’ Πανεπιστημιακής Καρδιολογικής Κλινικής\nΤΜΗΜΑ ΑΞΟΝΙΚΗΣ ΚΑΙ ΜΑΓΝΗΤΙΚΗΣ ΤΟΜΟΓΡΑΦΙΑΣ, ΓΕΝΙΚΟ ΝΟΣΟΚΟΜΕΙΟ ΑΤΤΙΚΗΣ «ΣΙΣΜΑΝΟΓΛΕΙΟ – ΑΜΑΛΙΑ ΦΛΕΜΙΓΚ»\n«Η δωρεά έδωσε άμεση λύση στη λειτουργία της νέας Μονάδας και στον περαιτέρω εκσυγχρονισμό του Τμήματος Αξονικής – Μαγνητικής Τομογραφίας. Εκτός από την εν λόγω ανακατασκευή χώρου προς εγκατάσταση του νέου μηχανήματος αξονικού τομογράφου που παραχωρήθηκε στο Νοσοκομείο από το κράτος, ο έτερος εν λειτουργία αξονικός τομογράφος του Τμήματος, παλαιότερη δωρεά του Ιδρύματος\nΛάτση, έχει πραγματοποιήσει περίπου 60.000 εξετάσεις από το 2017 έως σήμερα.»\nΗ Ελληνική Εταιρεία για την Ινώδη Κυστική Νόσο είναι ο πανελλήνιος σύλλογος κυστικής ίνωσης, ο οποίος έχει σκοπό την προστασία και πρόνοια των πασχόντων από την Κυστική Ίνωση, μια σοβαρή γενετική νόσο με πολύ χαμηλό προσδόκιμο ζωής που προκαλεί συστηματικές αναπνευστικές λοιμώξεις και σταδιακά περιορίζει την αναπνευστική ικανότητα. Μέσω των δράσεων του Συλλόγου έχει επιτευχθεί η δημιουργία εξειδικευμένων κέντρων Κυστικής Ίνωσης, η ανταλλαγή τεχνογνωσίας και η διασύνδεση με νοσοκομειακές μονάδες του εξωτερικού, η πρόσβαση σε καινοτόμες θεραπείες και η ενημέρωση και ευαισθητοποίηση του κοινού με στόχο την πρόληψη και υποστήριξη των ασθενών και των οικογενειών τους.\nΤον Απρίλιο του 2020, 30 ασθενείς σε κρίσιμη κατάσταση εντάχθηκαν στο πρόγραμμα πρώιμης πρόσβασης στην επαναστατική θεραπεία «Trikafta», στο πλαίσιο της οποίας είναι σημαντικό να πραγματοποιούνται τακτικές σπιρομετρήσεις για την παρακολούθηση και αυτοδιαχείριση της νόσου. Για τον σκοπό αυτόν το Κοινωφελές Ίδρυμα Ιωάννη Σ. Λάτση, συμμετέχοντας στην πολυεπίπεδη καμπάνια του Συλλόγου «Απεριόριστη Ανάσα», κάλυψε το κόστος προμήθειας 48 ατομικών σπιρόμετρων –συσκευές ελέγχου και καταγραφής αναπνευστικής λειτουργίας– για τους 30 ασθενείς που ξεκίνησαν τη χορήγηση της θεραπείας και για λοιπούς ασθενείς-μέλη του Συλλόγου, δίνοντας προτεραιότητα στους πιο επιβαρυμένους αναπνευστικά. Η εν λόγω δωρεά είχε στόχο να προσφέρει στους ασθενείς τη δυνατότητα απομακρυσμένης παρακολούθησης και αυτοδιαχείρισης της νόσου, καθώς επίσης να τους προφυλάξει από τις συχνές επισκέψεις στα νοσοκομεία κατά την περίοδο της πανδημίας.\nΠερισσότεροι από 600 καταγεγραμμένοι ασθενείς πάσχουν από Κυστική Ίνωση στην Ελλάδα.\n«Στην Κυστική Ίνωση το πρώτο όργανο που καταστρέφεται είναι ο πνεύμονάς μας, γι’ αυτό και η εξέταση της σπιρομέτρησης στο νοσοκομείο είναι μέρος της τακτικής παρακολούθησης της αναπνευστικής μας λειτουργίας. Πλέον, λόγω της πανδημίας του κορωνοϊού, οι επισκέψεις των ασθενών στα νοσοκομεία πρέπει να αποφεύγονται με κάθε τρόπο και η εξέταση της σπιρομέτρησης θα μπορεί να γίνεται απομακρυσμένα από το σπίτι του ασθενή. Η δωρεά των ατομικών σπιρομέτρων μας εξασφάλισε ένα πολύτιμο εργαλείο για την αυτοδιαχείριση της πάθησής μας, ιδίως για τους επιβαρυμένους ασθενείς, ενώ ταυτόχρονα μας προστάτευσε από τις επισκέψεις στα νοσοκομεία κατά την κρίσιμη περίοδο της πανδημίας.»\nΕπίτιμος Πρόεδρος, Πανελλήνιος Σύλλογος Κυστικής Ίνωσης\n910 κυτία ιατροφαρμακευτικού υλικού παραδόθηκαν σε φορείς και υγειονομικές δομές εντός του 2020.\n«Οι Φαρμακοποιοί του Κόσμου εκφράζουν την εκτίμηση και τις ευχαριστίες τους προς το Κοινωφελές Ίδρυμα Λάτση, το οποίο μέσω της χρηματοδότησής του συνέβαλε στην άψογη οργάνωση και εκτέλεση ενός προγράμματος υγειονομικής υποστήριξης νησιωτικών Δομών. Η συνδυασμένη αυτή ανθρωπιστική δράση είχε ως αποτέλεσμα την ανακούφιση των άμεσων αναγκών των Μικρών Κυκλάδων και άλλων ακριτικών νησιών του Αιγαίου, βελτιώνοντας ουσιαστικά το σκηνικό υγειονομικής υποστήριξης πολλών\nΠρόγραμμα «Σημεία Στήριξης"\nΤο 2020 ξεκίνησε η υλοποίηση του τέταρτου κύκλου του προγράμματος «Σημεία Στήριξης», μιας κοινής πρωτοβουλίας του Κοινωφελούς Ιδρύματος Ιωάννη Σ. Λάτση, του ΤΙΜΑ Κοινωφελούς Ιδρύματος, του κοινωφελούς οργανισμού Hellenic Hope, του Ιδρύματος Καπετάν Βασίλη & Κάρμεν Κωνσταντακόπουλου, του Ιδρύματος Α. Γ. Λεβέντη, του Κοινωφελούς Ιδρύματος Α.Κ. Λασκαρίδη, του Costas M. Lemos Foundation και του Ιδρύματος Μποδοσάκη.\nΣτόχος του Προγράμματος είναι, αφενός, η στήριξη πρωτότυπων δράσεων μικρής κλίμακας και μέγιστου κοινωνικού αντικτύπου προς όφελος ευάλωτων κοινωνικά ομάδων και, αφετέρου, η ενδυνάμωση δομών και η ανάπτυξη ικανοτήτων ελληνικών οργανώσεων της κοινωνίας των πολιτών με σκοπό την περαιτέρω εξέλιξη και αποτελεσματικότητα του έργου τους.\nΗ Δημόσια Πρόσκληση του τέταρτου κύκλου του Προγράμματος απευθύνθηκε εκ νέου σε ελληνικά, μη κερδοσκοπικά νομικά πρόσωπα ιδιωτικού δικαίου, καθώς και σε κοινωνικές συνεταιριστικές επιχειρήσεις. Από σύνολο 165 αιτήσεων επελέγησαν προς χρηματοδότηση 29 δράσεις, που υλοποιούνται από 41 οργανώσεις, εκ των οποίων οι 12 συμμετέχουν στις δράσεις ως συνεργαζόμενοι φορείς. Οι δράσεις έχουν διάρκεια έως 12 μήνες και εμπίπτουν σε μία από τις εξής θεματικές ενότητες:\n«Κοινωνική Ενσωμάτωση Ατόμων με Αναπηρία»\n(Κοινωφελές Ίδρυμα Ιωάννη Σ. Λάτση)\n«Υποστήριξη Ατόμων της Τρίτης Ηλικίας»\n(ΤΙΜΑ Κοινωφελές Ίδρυμα)\n«Παιδική Προστασία» (Hellenic Hope)\n«Παιδί και Υγεία» (Ίδρυμα Καπετάν Βασίλη & Κάρμεν Κωνσταντακόπουλου)\n«Παιδί και Περιβάλλον» ( Ίδρυμα Α. Γ. Λεβέντη)\n«Προστασία Υδάτινων και Παράκτιων Οικοσυστημάτων» (Κοινωφελές Ίδρυμα Α.Κ. Λασκαρίδη)\n«Προστασία Δασικών και άλλων Χερσαίων Οικοσυστημάτων» (Costas M. Lemos Foundation)\nΠαράλληλα, στο πλαίσιο του Προγράμματος, οι επιλεχθείσες οργανώσεις συμμετέχουν δωρεάν σε δραστηριότητες ενδυνάμωσης ικανοτήτων (capacity building), οι οποίες χρηματοδοτούνται και υλοποιούνται από το Ίδρυμα Μποδοσάκη μέσω του Social Dynamo, μίας πρωτοβουλίας του Ιδρύματος σε συνεργασία με τον Δήμο Αθηναίων (μέσω της πλατφόρμας συνΑθηνά), με στόχο την αύξηση της αποδοτικότητας και της βιωσιμότητας των εν λόγω οργανώσεων με άξονες τη μάθηση, την επαγγελματική υποστήριξη και τη δικτύωση.\nΜε χρηματοδότηση του Κοινωφελούς Ιδρύματος Ιωάννη Σ. Λάτση, ξεκίνησε η υλοποίηση των εξής δράσεων για την περίοδο 2020-2021:\nΑΜΚΕ «Με Άλλα Μάτια» – Εκπαίδευση εξ αποστάσεως στη χρήση ηλεκτρονικών υπολογιστών και smartphones σε άτομα με προβλήματα όρασης.\nΚοιν.Σ.Επ. «Πορεία Υγείας» – Eπιμόρφωση εθελοντών και φροντιστών για άτομα με αναπηρία από άτομα με αναπηρία.\nΚοινότητα ΛΟΑΤ Ατόμων με Αναπηρία – Ανάπτυξη επίσημου λεξιλογίου της Ελληνικής Νοηματικής Γλώσσας με ΛΟΑΤΚΙ+ ορολογία, σε συνεργασία με την κοινωνική εταιρεία HandsUp.\nΑθλητικός Σύλλογος Ατόμων με Αναπηρία «Ηρόδικος» – Δημιουργία οπτικοακουστικού εγχειριδίου εφαρμογής παρεμβατικών προγραμμάτων ψυχοκινητικής σε άτομα με αναπηρία σε περιορισμένο χώρο εφαρμογής, σε συνεργασία με το Τμήμα Επιστήμης Φυσικής Αγωγής και Αθλητισμού του Δημοκριτείου Πανεπιστημίου Θράκης.\nCareer Sign – Δημιουργία προσβάσιμων επαγγελματικών περιγραφών σε μορφή βίντεο.\ne-Nable Greece – Ανάπτυξη μεθοδολογίας για τη μετατροπή εικόνων παραμυθιών και άλλων εντύπων σε τρισδιάστατα μοντέλα και δημιουργία αντίστοιχης ψηφιακής βιβλιοθήκης, σε συνεργασία με την ΑΜΥΜΩΝΗ.\nΑΜΚE ΚΙΝΗΤΡΟ – Εκπαίδευση ατόμων με και χωρίς αναπηρία στη λειτουργία βιωματικού εργαστηρίου εξοικείωσης με την αναπηρία, σε συνεργασία με την ΑΜΚΕ ΙΑΣΙΣ.\nΚοιν.Σ.Επ. «Οικομουσείο Ζαγορίου» – Ανάπτυξη προσβασιμότητας εκπαιδευτικού περιπάτου στην περιοχή του Ζαγορίου για άτομα με περιορισμένη όραση.\n«Η ‘ΑΜΚΕ ΚΙΝΗΤΡΟ’ σε αυτή τη δύσκολη περίοδο που διανύουμε κατάφερε να προσαρμόσει τις βιωματικές της εκπαιδεύσεις διαδικτυακά, εντοπίζοντας την αδήριτη ανάγκη για εκπαίδευση και εξοικείωση σχετικά με την αναπηρία τόσο ατόμων χωρίς αναπηρία, όσο και των ίδιων των ατόμων με αναπηρία αλλά και των επαγγελματιών υγείας. Με την υποστήριξη του Ιδρύματος Λάτση, στο πλαίσιο του προγράμματος ‘Σημεία Στήριξης’, καταφέραμε σε μόλις δύο μήνες να εκπαιδεύσουμε περισσότερους\nαπό 583 συμμετέχοντες απ’ όλη την Ελλάδα και το εξωτερικό και συνεχίζουμε ακάθεκτοι για έναν προσβάσιμο και συμπεριληπτικό κόσμο για όλους.»\nΙδρύτρια, ΑΜΚΕ ΚΙΝΗΤΡΟ\n«Η Κοιν.Σ.Επ. ‘Πορεία Υγείας’ υλοποιεί τη δράση με τίτλο ‘Εθελοντές Εν Τάξει’, με τρεις κύριους άξονες: τη δημιουργία ενός επιμορφωτικού εγχειριδίου για εθελοντές και φροντιστές ΑμεΑ, την πραγματοποίηση δέκα επιμορφωτικών εργαστηρίων απευθυνόμενων σε εθελοντές και φροντιστές ΑμεΑ και τη διεξαγωγή μίας δράσης δημοσιότητας με ενδεικτικό θέμα την προσβασιμότητα. Το γεγονός ότι τα άτομα με αναπηρία δρουν ως επιμορφωτές -ως οι κατεξοχήν ‘ειδικοί’ για θέματα αναπηρίας- έχει τύχει θερμής υποδοχής από τους συμμετέχοντες, ενώ παράλληλα ενδυναμώνει και τα ίδια τα ΑμεΑ. Η δράση αποτέλεσε ευκαιρία εντατικοποίησης συνεργατικών διαδικασιών και πληρέστερης αξιοποίησης δημιουργικών διεργασιών μεταξύ των μελών του φορέα και η συνεργασία μας με το Ίδρυμα Λάτση είναι παραγωγική, ενθαρρυντική και με ανθρώπινο πρόσωπο.»\nΙδρυτικό Μέλος, Κοιν.Σ.Επ. «Πορεία Υγείας»\n«Η πανδημία έφερε στη ζωή μας αιφνίδια την τηλεργασία και την τηλεκπαίδευση. Μια κατηγορία συνανθρώπων μας, όμως, οι άνθρωποι με οπτική αναπηρία, βίωναν -όπως και όλοι οι ανάπηροι- ένα πιο μόνιμο lockdown, χωρίς μάλιστα να το έχουν επιλέξει. Ο αποκλεισμός τους από τις νέες τεχνολογίες και την ψηφιακή εποχή ήταν ορατός. Χάρη στη δωρεά από το Κοινωφελές Ίδρυμα Ιωάννη Σ. Λάτση, στο πλαίσιο του προγράμματος «Σημεία Στήριξης», μπορέσαμε να κινητοποιηθούμε άμεσα και να υλοποιήσουμε πανελλαδικό πρόγραμμα ταχύρρυθμης και εξατομικευμένης εκπαίδευσης ατόμων με προβλήματα όρασης στις νέες τεχνολογίες. Οι δημόσιες υπηρεσίες, η ψυχαγωγία και η εξ αποστάσεως επικοινωνία με τα οικεία πρόσωπα είναι πλέον εφικτές χωρίς αποκλεισμούς, ταλαιπωρία και γραφειοκρατεία στους εκπαιδευόμενους του προγράμματος ‘Tech is My Eyes’. Παράλληλα, δημιουργήσαμε εκπαιδευτικά βίντεο και άρθρα για τη χρήση smartphones και Η/Υ από άτομα με πρόβλημα όρασης, τα οποία είναι ελεύθερα προσβάσιμα στην online βιβλιοθήκη μας.»\nΠρόεδρος, ΑΜΚΕ «Με Άλλα Μάτια»\nΕΤΑΙΡΕΙΑ ΠΕΡΙΦΕΡΕΙΑΚΗΣ ΑΝΑΠΤΥΞΗΣ ΚΑΙ ΨΥΧΙΚΗΣ ΥΓΕΙΑΣ (Ε.Π.Α.Ψ.Υ.)\nΗ Εταιρεία Περιφερειακής Ανάπτυξης και Ψυχικής Υγείας (Ε.Π.Α.Ψ.Υ.) ιδρύθηκε το 1988 με σκοπό την παροχή ενός μοντέλου ολοκληρωμένης φροντίδας ψυχικής υγείας στην κοινότητα και την καταπολέμηση του κοινωνικού αποκλεισμού. Από το 2019 διατηρεί, μεταξύ άλλων, την ευθύνη λειτουργίας της Μονάδας Ψυχοκοινωνικής Αποκατάστασης Εφήβων (Ξενώνα Εφήβων), η οποία αποτελεί στεγαστική δομή για εφήβους ηλικίας 13-18 ετών με ψυχιατρική συμπτωματολογία, που χρήζουν ειδικής θεραπευτικής παρέμβασης εκτός του υφιστάμενου οικογενειακού ή/και κοινωνικού τους περιβάλλοντος. Αποστολή του Ξενώνα Εφήβων είναι η παροχή εξατομικευμένης και ολιστικής φροντίδας με στόχο την ψυχοκοινωνική αποκατάσταση, και ενσωμάτωση εφήβων με ψυχιατρικές διαγνώσεις και\nσυνυπάρχουσες οικογενειακές και κοινωνικοοικονομικές δυσκολίες, την ενδυνάμωσή τους μέσω της ενίσχυσης και ανάπτυξης των ατομικών και κοινωνικών δεξιοτήτων τους, και την προ-επαγγελματική τους κατάρτιση.\nΤον Ιούλιο του 2020, με τη χρηματοδότηση του Κοινωφελούς Ιδρύματος Ιωάννη Σ. Λάτση, ο Ξενώνας Εφήβων προμηθεύτηκε όχημα χωρητικότητας 7 ατόμων, απαραίτητο για την ασφαλή, ποιοτική και αυτόνομη κάλυψη των αναγκών πρόσβασης και μετακίνησης των εφήβων στην κοινότητα για εκπαιδευτικούς, ψυχαγωγικούς και θεραπευτικούς σκοπούς. Εντός του 2020 το όχημα αξιοποιήθηκε για την πραγματοποίηση θερινών διακοπών και εκδρομών, τη μεταφορά των εφήβων από και προς τις τυπικές και ειδικές σχολικές μονάδες όπου φοιτούν, την πρόσβαση σε υπηρεσίες υγείας και τη συμμετοχή σε δραστηριότητες εκπαιδευτικού και ψυχαγωγικού χαρακτήρα.\nΗ Ε.Π.Α.Ψ.Υ. έχει αναλάβει την επιστημονική και διοικητική ευθύνη λειτουργίας 23 Μονάδων Ψυχοκοινωνικής Αποκατάστασης, 2 Κινητών Μονάδων Ψυχικής Υγείας στις Κυκλάδες και 1 Κέντρου Ημέρας, δημιουργώντας ένα μεγάλο δίκτυο υπηρεσιών και επαγγελματιών Κοινωνικής Ψυχιατρικής.\n«Η υποστήριξη του Κοινωφελούς Ιδρύματος Λάτση, που εξασφάλισε τη δυνατότητα αγοράς επταθέσιου μίνι βαν, μας επέτρεψε να διασφαλίσουμε την ισότιμη πρόσβαση στην κοινότητα για τα παιδιά μας, την επαφή με νέες εμπειρίες, καθώς και την ανάπτυξη των κοινωνικών τους δεξιοτήτων, συμβάλλοντας στον εμπλουτισμό της καθημερινότητάς τους και βελτιώνοντας κατ’ επέκταση συνολικά την κοινωνική τους\nλειτουργικότητα και την ποιότητα ζωής τους. Η άμεση ανταπόκριση του Κοινωφελούς Ιδρύματος Λάτση και η έμπρακτη υποστήριξή του στο έργο μας αποτελούν μια σπουδαία κίνηση αλληλεγγύης και κοινωνικής ευθύνης, στον ευαίσθητο τομέα της παιδικής προστασίας και προαγωγής της ψυχικής υγείας νέων.»\nΕπιστημονικά Υπεύθυνη, Μονάδα Ψυχοκοινωνικής Αποκατάστασης Εφήβων\nΕΤΑΙΡΕΙΑ ΠΡΟΣΤΑΣΙΑΣ ΑΤΟΜΩΝ ΜΕ ΑΥΤΙΣΜΟ - ΔΙΑΧΥΤΕΣ\nΑΝΑΠΤΥΞΙΑΚΕΣ ΔΙΑΤΑΡΑΧΕΣ (Δ.Α.Δ.) Ν. ΚΑΣΤΟΡΙΑΣ\nΕνίσχυση Λειτουργίας Κέντρου Ημέρας Ενηλίκων Ατόμων με Αυτισμό\nΗ Εταιρεία Προστασίας Ατόμων με Αυτισμό - Δ.Α.Δ. Ν. Καστοριάς είναι μη κερδοσκοπικό σωματείο, το οποίο ιδρύθηκε το 2006 με σκοπό την ενίσχυση και υποστήριξη ατόμων με αυτισμό και των οικογενειών τους, στοχεύοντας στην ομαλή καθημερινή διαβίωση και την κοινωνική ενσωμάτωσή τους. Από το 2012, λειτουργεί στην Καστοριά το Κέντρο Ημέρας για παιδιά, εφήβους και νεαρούς ενήλικες με διαταραχή στο φάσμα του αυτισμού και τις οικογένειές τους, στο οποίο παρέχονται θεραπευτικές και εκπαιδευτικές υπηρεσίες, προγράμματα εργοθεραπείας, λογοθεραπείας, προσαρμοσμένης φυσικής αγωγής, κοινωνικών δεξιοτήτων και ψυχοθεραπείας.\nΜε στόχο να διευρύνει τα θεραπευτικά και εκπαιδευτικά προγράμματα που παρέχει στους ωφελούμενους, η Εταιρεία Προστασίας Ατόμων με Αυτισμό - Δ.Α.Δ. Ν. Καστοριάς προέβη στην επέκταση του Κέντρου Ημέρας, λειτουργώντας σε νέο κτίριο το Κέντρο Ημέρας Ενηλίκων Ατόμων με Αυτισμό, για άτομα άνω των 25 ετών στο φάσμα του αυτισμού. Στόχος του νέου Κέντρου Ημέρας είναι η αντιμετώπιση των ειδικών ψυχοκοινωνικών δυσκολιών των ωφελούμενων, η επαγγελματική εκπαίδευση και αποκατάστασή τους, η ανάπτυξη δεξιοτήτων για την επίτευξη ημιαυτόνομης διαβίωσης και η δημιουργική αξιοποίηση του ελεύθερου χρόνου τους μέσω βιωματικών δραστηριοτήτων.\nΤο 2020 το Κοινωφελές Ίδρυμα Ιωάννη Σ. Λάτση υποστήριξε την πρωτοβουλία της Εταιρείας Προστασίας Ατόμων με Αυτισμό - Δ.Α.Δ. Ν. Καστοριάς, καλύπτοντας το κόστος προμήθειας απαραίτητου εξοπλισμού για την απρόσκοπτη λειτουργία του Κέντρου Ημέρας Ενηλίκων Ατόμων με Αυτισμό και την ποιοτική παροχή υπηρεσιών στους ωφελούμενούς του. Ο εν λόγω εξοπλισμός χρησιμοποιήθηκε για την κάλυψη βασικών λειτουργικών αναγκών του Κέντρου Ημέρας, τη δημιουργία ενός χώρου Αισθητηριακής Ολοκλήρωσης για την υλοποίηση θεραπευτικών προγραμμάτων, τη διαμόρφωση χώρου κουζίνας για την εξάσκηση δεξιοτήτων προς ανεξαρτητοποίηση και αυτονομία των ωφελούμενων κ.ά.\n26 ωφελούμενοι μαζί με τις οικογένειές τους υποστηρίζονται από τα 2 Κέντρα Ημέρας.\n«Όλοι εμείς που έχουμε αφιερώσει τη ζωή μας στην προάσπιση των δικαιωμάτων των ατόμων με αυτισμό, έχουμε μάθει να κάνουμε μεγάλα όνειρα. Ονειρευόμαστε τα παιδιά μας πλήρως ενταγμένα στο κοινωνικό σύνολο, να απολαμβάνουν τις χαρές της ζωής, όπως εκείνα τις αντιλαμβάνονται και τις νιώθουν. Για να πραγματώσουμε τα όνειρά μας, έχουμε μάθει να ζητάμε βοήθεια από φίλους. Στην έκκλησή μας για βοήθεια προκειμένου να είναι το Κέντρο Ημέρας Ενηλίκων Ατόμων με Αυτισμό ένας χώρος, όμορφος, λειτουργικός και εξοπλισμένος, ανταποκρίθηκε άμεσα το Κοινωφελές Ίδρυμα Λάτση. Και κάπως έτσι, γρήγορα και απλά, έχουμε πλέον τα νέα μας έπιπλα, το εργαστήριο κηροπλαστικής, το εργαστήριο υπολογιστών, μία πλήρως εξοπλισμένη κουζίνα, έναν χώρο χαλάρωσης κ.ά. Κυρίως όμως έχουμε νέους πραγματικούς συμπαραστάτες στο έργο μας. Και αυτό μας δίνει δύναμη για τα επόμενα, τα μεγαλύτερα σχέδιά μας.»\nΠρόεδρος Δ.Σ., Εταιρεία Προστασίας Ατόμων με Αυτισμό - Δ.Α.Δ. Ν. Καστοριάς\nΑΜΚΕ WE NEED BOOKS\nΗ αστική μη κερδοσκοπική εταιρεία We Need Books συστάθηκε με σκοπό να συμβάλλει στην αντιμετώπιση της προσφυγικής κρίσης και την καταπολέμηση της περιθωριοποίησης, χρησιμοποιώντας το βιβλίο ως μέσο ένταξης μεταναστών και προσφύγων στην ελληνική κοινωνία. Όραμα της οργάνωσης είναι η οικοδόμηση μιας πιο υγιούς πολυπολιτισμικής κοινωνίας χωρίς διακρίσεις, μέσω της ενδυνάμωσης ευάλωτων κοινωνικά ομάδων και της καλλιέργειας της έννοιας της διαπολιτισμικότητας.\nΑπό τον Σεπτέμβριο του 2019, η We Need Books λειτουργεί στο κέντρο της Αθήνας το Πολυπολιτισμικό Κέντρο, στο οποίο στεγάζεται η πρώτη Πολυγλωσσική Βιβλιοθήκη της πρωτεύουσας και πραγματοποιούνται μαθήματα γλωσσών, εκπαιδευτικές και πολιτιστικές δράσεις. Σκοπός της Πολυγλωσσικής Βιβλιοθήκης είναι να ενώσει ανθρώπους διαφορετικής καταγωγής, προσφέροντάς τους πρόσβαση σε βιβλία στις μητρικές τους γλώσσες και ευκαιρίες για εκπαίδευση, ψυχαγωγία, δημιουργική απασχόληση και κοινωνικοποίηση σε ένα φιλόξενο περιβάλλον. Στη Βιβλιοθήκη, η οποία ακολουθεί τα πρότυπα πρωτοπόρων βιβλιοθηκών της Ευρώπης, φιλοξενούνται 3 συλλογές: η Κύρια και η Παιδική Συλλογή, με βιβλία διαθέσιμα για δανεισμό και η Ειδική Συλλογή, με σπάνια τεκμήρια ιδιαίτερου ενδιαφέροντος.\nΤο 2020 η χρηματοδότηση του Κοινωφελούς Ιδρύματος Λάτση κάλυψε αφενός την αμοιβή απασχόλησης επαγγελματία βιβλιοθηκονόμου, προκειμένου να αναλάβει την καταλογογράφηση και την οργάνωση της δανειστικής βιβλιοθήκης, και αφετέρου την προμήθεια απαραίτητου εξοπλισμού και μέρος των αναγκαίων δαπανών για την εύρυθμη λειτουργία της Βιβλιοθήκης.\nΠερισσότερα από 14.000 βιβλία σε 29 γλώσσες φιλοξενούνται στα ράφια της βιβλιοθήκης, μεταξύ των οποίων, βιβλία αραβικής και δυτικής λογοτεχνίας, φιλοσοφίας και ακαδημαϊκά δοκίμια.\n523 βιβλιογραφικές εγγραφές έχουν δημιουργηθεί στο λογισμικό διαχείρισης της βιβλιοθήκης.\n«Από το 2017 με την ομάδα μας εργαζόμαστε ακατάπαυστα για τη δημιουργία και διαχείριση της πρώτης πολυγλωσσικής βιβλιοθήκης της Αθήνας, ενώ το 2019 εγκαινιάσαμε τον αποκλειστικά δικό μας χώρο στην Κυψέλη, την πιο πολυπολιτισμική γειτονιά της Αθήνας. Παρά το γεγονός ότι διαθέταμε τα βιβλία, μας έλειπε η τεχνογνωσία προκειμένου να προχωρήσουμε στην τόσο αναγκαία καταλογογράφησή τους, αλλά και η ευχέρεια πρόσληψης του κατάλληλου ειδικού που θα αναλάμβανε αυτό το έργο. Με την πολύτιμη στήριξη του Κοινωφελούς Ιδρύματος Ιωάννη Σ. Λάτση η ομάδα μας πλαισιώθηκε από επαγγελματία βιβλιοθηκονόμο κι έτσι μπόρεσε να ξεκινήσει η τιτάνια διαδικασία της καταλογογράφησης, της δημιουργίας διαδικτυακού καταλόγου αλλά και δανειστικού τμήματος στον χώρο μας, τα οποία κρίνονται απολύτως απαραίτητα για τη βιωσιμότητα της βιβλιοθήκης αλλά και την εξασφάλιση της ύπαρξης του οργανισμού μας στο μέλλον. Είναι βέβαιο ότι το έργο αυτό θα επιτρέψει την καλύτερη εξυπηρέτηση της κοινότητας, την προβολή του πλούτου των τεκμηρίων της βιβλιοθήκης, την αύξηση μελών και την ουσιαστική αναβάθμιση της καθημερινότητάς τους. Σε έναν μικρό οργανισμό όπως η We Need Books, η ευγενική δωρεά του Κοινωφελούς Ιδρύματος Ιωάννη Σ. Λάτση δίνει ώθηση και δύναμη να προχωρήσουμε.»\nΓενική Διευθύντρια, We Need Books\nΑΜΚΕ ΣΟΣΙΑΛ ΧΑΚΕΡ\nH ΑΜΚΕ ΣΟΣΙΑΛ ΧΑΚΕΡ είναι μη κερδοσκοπική οργάνωση, η οποία έχει δημιουργήσει και λειτουργεί στην Αθήνα την πρώτη πρότυπη ακαδημία τεχνολογικής εκπαίδευσης «Social Hackers Academy» για ευάλωτες κοινωνικές ομάδες (άνεργους, μετανάστες, πρόσφυγες, αιτούντες άσυλο), με στόχο την ανάπτυξη των ψηφιακών δεξιοτήτων τους, την κοινωνική τους ενσωμάτωση και την ένταξή τους στην αγορά εργασίας. Σκοπός της ακαδημίας είναι η ανάδειξη της σημαντικότητας της διά βίου μάθησης , μέσω της διεξαγωγής σεμιναρίων και εκπαιδευτικών προγραμμάτων ανάπτυξης προσωπικών δεξιοτήτων, ομαδικότητας, κοινωνικής επιχειρηματικότητας και καινοτομίας.\nΤο 2020 η Social Hackers Academy, έχοντας εξειδίκευση στην τεχνολογική εκπαίδευση, και το Κέντρο Γυναικείων Μελετών και Ερευνών «Διοτίμα», με μακρά εμπειρία στην ενδυνάμωση γυναικών, ένωσαν τις δυνάμεις τους και υλοποίησαν, με χρηματοδότηση του Κοινωφελούς Ιδρύματος Ιωάννη Σ. Λάτση, το πρόγραμμα «Women Going Digital: Κατάρτιση ανέργων γυναικών σε τεχνολογικές/ψηφιακές δεξιότητες και σύνδεσή τους με την αγορά εργασίας». Το Πρόγραμμα είχε στόχο την ενδυνάμωση άνεργων γυναικών μέσω της ενίσχυσης των ψηφιακών τους δεξιοτήτων, την αναβάθμιση του επαγγελματικού τους προφίλ, τη διευκόλυνση της πρόσβασης στην αγορά εργασίας, την ευαισθητοποίηση για τη χαμηλή εκπροσώπηση των γυναικών στις Τεχνολογίες Πληροφορικής και Επικοινωνίας και την ανάληψη δράσεων για τη γεφύρωση του έμφυλου ψηφιακού χάσματος.\nΣτο πλαίσιο αυτό, οι συμμετέχουσες εκπαιδεύτηκαν στην κατασκευή και διαχείριση ιστοσελίδων τύπου WordPress και στη βασική χρήση υπολογιστών, παρακολούθησαν σεμινάρια ενίσχυσης οριζόντιων δεξιοτήτων (soft skills) και δικτυώθηκαν με την αγορά εργασίας. Με την ολοκλήρωση του Προγράμματος εκπονήθηκε έρευνα με τίτλο «Φύλο και ψηφιακός αποκλεισμός στην Ελλάδα», σκοπός της οποίας ήταν να φωτίσει τις πτυχές της χαμηλής εκπροσώπησης των γυναικών στον τεχνολογικό τομέα, με απώτερο στόχο την ενθάρρυνση πολιτικών και πρακτικών για την υπέρβασή της. Η μελέτη είναι διαθέσιμη ηλεκτρονικά στην ιστοσελίδα του Κέντρου «Διοτίμα».\n30 γυναίκες από όλη την Ελλάδα συμμετείχαν στο Πρόγραμμα.\n«Με τη στήριξη του Ιδρύματος Λάτση αφιερωθήκαμε στην ενδυνάμωση γυναικών προς την εισαγωγή τους στον τομέα της Τεχνολογίας (εκπαιδευτικά & μετέπειτα επαγγελματικά). Για τον σκοπό αυτό, συνεργαστήκαμε με το Κέντρο Διοτίμα και σχεδιάσαμε ένα εκπαιδευτικό πρόγραμμα ακολουθώντας μια ολιστική προσέγγιση αλλά και τη διενέργεια μιας έρευνας σχετικά με τη θέση της γυναίκας στον χώρο\nτου IT. Μέσω του προγράμματος ‘Women Going Digital’, που έγινε κατά κύριο λόγο διαδικτυακά λόγω των συνθηκών, φέραμε κοντά γυναίκες από όλη την Ελλάδα με ενδιαφέρον ή/και πρότερη εμπειρία στον τομέα της τεχνολογίας, ώστε να αναπτύξουν τις δεξιότητές τους, να αλληλεπιδράσουν με επαγγελματίες και να αναπτύξουν το δίκτυο επαφών τους, με σκοπό την ενίσχυση της απασχολησιμότητάς τους.»\nΥπεύθυνη Προγράμματος/Υπεύθυνη Λειτουργίας & Χρηματοδοτήσεων, Social Hackers Academy\n«Ευχαριστώ για την εξαιρετική ευκαιρία, την οργάνωση και την υποστήριξη που προσφέρατε σε όλες μας. Αυτό το διάστημα συζητώ την πρόσληψή μου στο διαδικτυακό φροντιστήριο και στις εκδόσεις ενός γνωστού εκπαιδευτικού Ομίλου. Μετά από πολυετή ανεργία νομίζω ότι μπορώ ξανά να χαμογελάσω από ικανοποίηση.»\nΜαθήτρια του 1ου κύκλου σπουδών\nΤο Δίκτυο για τα Δικαιώματα του Παιδιού αποτελεί μη κερδοσκοπικό σωματείο με σκοπό την προάσπιση των δικαιωμάτων των παιδιών, όπως αυτά ορίζονται στη Σύμβαση για τα Δικαιώματα του Παιδιού του Οργανισμού Ηνωμένων Εθνών, με ιδιαίτερη έμφαση στις ανάγκες παιδιών που αντιμετωπίζουν κίνδυνο κοινωνικού αποκλεισμού και περιθωριοποίησης. Στο πλαίσιο της δράσης του, λειτουργεί στο κέντρο της Αθήνας έξι χώρους όπου πραγματοποιούνται εξειδικευμένα εκπαιδευτικά προγράμματα, δημιουργικές ομαδικές δραστηριότητες και δράσεις μη τυπικής εκπαίδευσης για παιδιά, ανεξαρτήτως εθνοτικής καταγωγής, φυλής, φύλου, θρησκείας και γλώσσας. Παράλληλα, υλοποιεί δράσεις ψυχοκοινωνικής και νομικής υποστήριξης, αναπτύσσει πρωτοβουλίες ευαισθητοποίησης και συνεργάζεται με θεσμικούς φορείς που δραστηριοποιούνται στον τομέα της παιδικής προστασίας.\nΜία εκ των δράσεων που υλοποιείται από το Δίκτυο για τα Δικαιώματα του Παιδιού είναι το πρόγραμμα «Νέοι Δημοσιογράφοι», που επιδιώκει να ενώσει εφήβους και νέους διαφορετικών εθνικοτήτων, με σκοπό την έκδοση της πολύγλωσσης εφημερίδας «Αποδημητικά Πουλιά». Στόχος της δράσης είναι η κοινωνική ένταξη των προσφύγων και μεταναστών, η καταπολέμηση της ξενοφοβίας, καθώς και η προώθηση των αξιών της δημοσιογραφίας και η ενδυνάμωση του διαπολιτισμικού διαλόγου. Τα «Αποδημητικά Πουλιά» αποτελούν την πρώτη εφημερίδα που συντάσσεται αποκλειστικά από εφήβους πρόσφυγες, μετανάστες και Έλληνες με κείμενα σε Αραβικά, Φαρσί, Ουρντού, Ελληνικά, Αγγλικά, Γαλλικά και Ισπανικά.\nΜε στόχο την προσαρμογή της εφημερίδας στην ψηφιακή εποχή, τα «Αποδημητικά Πουλιά» ανέπτυξαν και εγκαινίασαν το 2020 ιστοσελίδα, στην οποία φιλοξενούνται ηλεκτρονικά όλα τα τεύχη που έχουν εκδοθεί. Το Κοινωφελές Ίδρυμα Λάτση υποστήριξε την εν λόγω δράση, καλύπτοντας μερικώς την αμοιβή απασχόλησης του Υπεύθυνου Διαχείρισης και Συντονισμού της νέας ιστοσελίδας, ο οποίος ανέλαβε την ψηφιακή μετατροπή του έντυπου περιεχομένου των τευχών προκειμένου να είναι ελεύθερα προσβάσιμα σε ηλεκτρονική μορφή μέσω της ιστοσελίδας.\nΠαράλληλα, με την υποστήριξη του Κοινωφελούς Ιδρύματος Λάτση, υλοποιήθηκε η Α’ φάση του προγράμματος «Είμαστε κι εμείς εδώ!», που απώτερο σκοπό έχει την προώθηση και διάδοση των δικαιωμάτων του παιδιού σε παιδιά, γονείς, εκπαιδευτικούς καθώς και στο ευρύτερο κοινό, χρησιμοποιώντας ως μέσο τη δημιουργία ταινίας μικρού μήκους με την τεχνική stop motion animation και βασικό υλικό τουβλάκια LEGO, εστιάζοντας σε θέματα υγείας και ανάπτυξης.\nΣτο πλαίσιο της υλοποίησης του προγράμματος, πραγματοποιήθηκαν 4 διαδικτυακά εργαστήρια για εκπαιδευτικούς από όλη την Ελλάδα και το εξωτερικό (train the trainers), μέσω των οποίων οι συμμετέχοντες απέκτησαν τόσο θεωρητικές-εισαγωγικές γνώσεις αναφορικά με τη Σύμβαση για τα Δικαιώματα του Παιδιού, όσο και πρακτικές δεξιότητες στη δημιουργική γραφή και τα οπτικοακουστικά μέσα. Αντίστοιχα, παιδιά ηλικίας 9-12 ετών έλαβαν μέρος σε έναν κύκλο σεμιναρίων δημιουργικής γραφής από ειδικό σεναριογράφο με τη συμμετοχή κινηματογραφιστή. Αποτέλεσμα αυτών των δημιουργικών συναντήσεων ήταν η παραγωγή της μικρού μήκους stop motion animation ταινίας με τίτλο «Έρχονται οι Γίγαντες», η οποία είχε ως θέμα το Δικαίωμα του Παιδιού στην Υγεία και την ελεύθερη πρόσβαση (παιδιά με αναπηρίες). Η ταινία, της οποίας το σενάριο συντάχθηκε από τους μικρούς συμμετέχοντες των εργαστηρίων, έκανε πρεμιέρα στις 22 Νοεμβρίου 2020 στο κανάλι του Δικτύου στο YouTube με αφορμή την Παγκόσμια Ημέρα για τα Δικαιώματα του Παιδιού, προβλήθηκε στο Φεστιβάλ Κινηματογράφου Χανίων τον Δεκέμβριο του 2020 και είναι ελεύθερα προσβάσιμη στην ιστοσελίδα του Δικτύου.\n20 τεύχη έχουν εκδοθεί και ψηφιοποιηθεί από την έναρξη της λειτουργίας της εφημερίδας το 2016.\n«Το Κοινωφελές Ίδρυμα Ιωάννη Σ. Λάτση υποστήριξε το πρόγραμμα των ‘Νέων Δημοσιογράφων’ του Δικτύου για τα Δικαιώματα του Παιδιού και συγκεκριμένα την ανάπτυξη της διαδικτυακής εκδοχής της πολύγλωσσης εφημερίδας ‘Αποδημητικά Πουλιά’ στην ψηφιακή της μορφή. Μέσω αυτής της πρωτοβουλίας, έφηβοι και νέοι έχουν τη δυνατότητα να εκφράζονται ελεύθερα δίνοντας, μεταξύ άλλων, φωνή στον προσφυγικό πληθυσμό της χώρας. Παράλληλα, το πρόγραμμα λειτουργεί ως μη τυπική μορφή εκπαίδευσης που στοχεύει στην εξοικείωση της ομάδας με τα ψηφιακά εργαλεία, την απόκτηση δημοσιογραφικής εμπειρίας, αλλά και στην ενίσχυση της κοινωνικής ένταξής τους.»\nΥπεύθυνη Διαχείρισης και Συντονισμού ιστοσελίδας, Εφημερίδα «Αποδημητικά Πουλιά»\nΗ Θετική Φωνή είναι ο Σύλλογος Οροθετικών Ελλάδος, ένα μη κερδοσκοπικό σωματείο με σκοπό την εξασφάλιση καλύτερων πρακτικών πρόληψης και ενημέρωσης, υπηρεσιών περίθαλψης και κοινωνικής μέριμνας των οροθετικών και των ευάλωτων στον HIV κοινωνικών ομάδων, μέσω της λειτουργίας των «Checkpoint», πρότυπων μη κλινικών κέντρων πρόληψης, ενημέρωσης και προαγωγής της εξέτασης για τους ιούς HIV, HBV (Ηπατίτιδα Β) και HCV (Ηπατίτιδα C). Παράλληλα, εργάζεται για την κοινωνική αποδοχή, αλληλεγγύη και υποστήριξη των ομάδων αυτών καθώς και για την προάσπιση της αξιοπρέπειας και των ανθρωπίνων δικαιωμάτων τους.\nΤο 2020 η Θετική Φωνή, συμμετέχοντας στην παγκόσμια εκστρατεία «U=U», υλοποίησε με την υποστήριξη του Κοινωφελούς Ιδρύματος Λάτση καμπάνια ευαισθητοποίησης πανελλήνιας εμβέλειας. Το διεθνές κίνημα «U=U» (Undetectable=Untransmittable / Μη Ανιχνεύσιμος=Μη Μεταδοτικός), επιδιώκοντας να θέσει τέλος στην παραπληροφόρηση αναφορικά με τους τρόπους μετάδοσης του ιού, επικοινωνεί την επιστημονική τεκμηρίωση ότι τα οροθετικά άτομα που λαμβάνουν αντιρετροϊκή θεραπεία (ART) και επιτυγχάνουν μη ανιχνεύσιμο ιικό φορτίο δεν μπορούν πρακτικά να μεταδώσουν τον HIV, και αποτελεί το πλέον επίκαιρο εργαλείο για την πρόληψη, την καταπολέμηση του στίγματος και την ενημέρωση του κοινού σχετικά με την αποτελεσματικότητα της αντιρετροϊκής αγωγής.\nΤο τηλεοπτικό σποτ της Θετικής Φωνής με τίτλο «U=U» ξεκίνησε να προβάλλεται στους τηλεοπτικούς δέκτες, την ιστοσελίδα και τα μέσα κοινωνικής δικτύωσης του σωματείου στις 20 Νοεμβρίου 2020 με αφορμή την Παγκόσμια Ημέρα για το AIDS (1η Δεκεμβρίου), με στόχο τη διάδοση του μηνύματος ότι η επιτυχής αντιρετροϊκή θεραπεία προλαμβάνει τη μετάδοση του ιού και βελτιώνει την κοινωνική και σεξουαλική ζωή των οροθετικών.\n000 άτομα που ζουν με HIV/AIDS ωφελούνται ετησίως από δράσεις της «Θετικής Φωνής».\n018 οργανισμοί από 102 χώρες συμμετέχουν στη διεθνή κοινότητα «U=U», με στόχο τη διάδοση του μηνύματος της εκστρατείας.\n«To U=U αποτελεί την επιστημονική τεκμηρίωση που αλλάζει όλα όσα γνωρίζαμε για τον HIV και τους τρόπους μετάδοσης του ιού, καθώς διακηρύσσει και αποδεικνύει ότι ένα άτομο που ζει με HIV, λαμβάνει αντιρετροϊκή θεραπεία και έχει επιτύχει μη ανιχνεύσιμο ιικό φορτίο στο αίμα του για τουλάχιστον 6 μήνες, δε μπορεί πρακτικά να μεταδώσει τον ιό σε κάποιον ερωτικό σύντροφο ακόμη και με σεξουαλική επαφή χωρίς προφυλάξεις. Ευχαριστούμε θερμά το Κοινωφελές Ίδρυμα Ιωάννη Σ. Λάτση για τη διαρκή υποστήριξη των δράσεών μας αλλά και αυτής της καμπάνιας.»\nΤο Vouliwatch είναι μια ανεξάρτητη, μη κερδοσκοπική πρωτοβουλία ανοιχτής διακυβέρνησης, ενίσχυσης θεμελιωδών δημοκρατικών αρχών, όπως η διαφάνεια και η λογοδοσία, και προώθησης της δημοκρατικής συμμετοχής και της ενεργού πολιτειότητας με τη συνδρομή της ψηφιακής τεχνολογίας. Μέσω του Vouliwatch οι πολίτες έχουν τη δυνατότητα να παρακολουθούν και να αξιολογούν το νομοθετικό και κοινοβουλευτικό έργο με εύληπτο και απλοποιημένο τρόπο, να απευθύνουν δημοσίως ερωτήσεις σε Βουλευτές και Ευρωβουλευτές και να ενημερώνονται για θέματα ευρωπαϊκού και παγκόσμιου ενδιαφέροντος, όπως η ανοιχτή διακυβέρνηση, το δικαίωμα πρόσβασης στην πληροφορία και οι τρόποι καταπολέμησης της διαφθοράς.\nΤο Vouliwatch είναι επίσημο μέλος της Συμμαχίας για την Ανοιχτή Διακυβέρνηση (με ενεργό συμβουλευτικό ρόλο στην κατάρτιση του Εθνικού Σχεδίου Δράσης για την Ανοιχτή Διακυβέρνηση 2016-2018), της Συμμαχίας των Ηνωμένων Εθνών για την καταπολέμηση της Διαφθοράς (UNCAC) και ενός άτυπου δικτύου Ευρωπαϊκών Οργανισμών που μάχονται για το δικαίωμα πρόσβασης στη δημόσια πληροφορία. Επιπλέον, έχει ιδρύσει το πρώτο Διεθνές Parliamentwatch Network μαζί με αντίστοιχες πρωτοβουλίες από όλο τον κόσμο.\nΤο 2020 το Ίδρυμα στήριξε το έργο του Vouliwatch, καλύπτοντας μέρος των λειτουργικών δαπανών του, προκειμένου να παραμείνει ενεργό, παρεμβατικό και δημιουργικό, συνεχίζοντας να επιτελεί τον εποπτικό του ρόλο και προσφέροντας στους πολίτες άμεση και αντικειμενική πληροφόρηση αλλά και ανάλυση της πλούσιας νομοθετικής διαδικασίας. Εντός του 2020, το Vouliwatch υλοποίησε ποικίλες δράσεις συνηγορίας και ενημέρωσης με έμφαση στις επιπτώσεις της πανδημίας, όπως, μεταξύ άλλων, την υπογραφή της επιστολής της Κοινωνίας των Πολιτών της Συντονιστικής Επιτροπής της Συμμαχίας για την Ανοιχτή Διακυβέρνηση (OGP) για την προστασία της ανοιχτής, συμπεριληπτικής και λογοδοτούσας διακυβέρνησης με δημοκρατικά πρότυπα και την προστασία των ατομικών δικαιωμάτων εν μέσω της πανδημίας, καθώς και την αποστολή επιστολής για τη διασφάλιση του συνδυασμού ποσότητας και ποιότητας του νομοθετικού έργου.\n989 μοναδικοί χρήστες επισκέφθηκαν την ψηφιακή πλατφόρμα του Vouliwatch.\n221 ερωτήσεις πολιτών προς μέλη της Βουλής, 103 απαντήσεις μελών της Βουλής και 112 άρθρα κοινοβουλευτικού ρεπορτάζ αναρτήθηκαν στην πλατφόρμα του Vouliwatch το 2020.\n«Καθώς όλες οι υπηρεσίες και οι πληροφορίες που συγκεντρώνουμε για το έργο της Βουλής προσφέρονται δωρεάν, τον Μάρτιο του 2020 το Vouliwatch βρέθηκε σε ένα επισφαλές οικονομικό σημείο με σημαντική μείωση της ρευστότητάς του. Το Ίδρυμα Λάτση στάθηκε πολύτιμος αρωγός του έργου μας, διασφαλίζοντας την επιβίωση του οργανισμού. Το Vouliwatch συνέχισε και επέκτεινε τις δράσεις του για διαφάνεια και λογοδοσία με εκστρατείες ενημέρωσης και άσκησης νομικής πίεσης για τους τρόπους διάθεσης δημοσίου χρήματος εν μέσω πανδημίας, με την καταγραφή της νομοθεσίας για τη διαχείριση της έκτακτης αυτής συνθήκης και με επέκταση των ψηφιακών του εφαρμογών για διαφάνεια στο πολιτικό χρήμα (εργαλείο σύγκρισης των πόθεν έσχες).»\nΜε κοινό όραμα να στηρίξουν την αριστεία, τις αξίες και το πνεύμα του Ολυμπισμού και τις ελπίδες των νέων αθλητών, το Ίδρυμα Λάτση, το Ίδρυμα Α. Γ. Λεβέντη και η Ελληνική Πρωτοβουλία (Hellenic Initiative) ένωσαν για τέταρτη συνεχή χρονιά τις δυνάμεις τους, ενισχύοντας Έλληνες και Κύπριους αθλητές οι οποίοι συνεχίζουν την προετοιμασία τους για τους Ολυμπιακούς Αγώνες του Τόκιο. Οι τρεις φορείς χορήγησαν συνολικά 41 υποτροφίες σε αθλητές και αθλήτριες που διακρίθηκαν για τις επιδόσεις τους το 2019.\nΤο Πρόγραμμα Υποτροφιών Ολυμπιακής Προετοιμασίας του Ιδρύματος Α. Γ. Λεβέντη αποτελεί θεσμό στον χώρο, λειτουργώντας τα τελευταία 21 χρόνια ως αρωγός των προσπαθειών εκείνων που προπονούνται σκληρά, συχνά υπό αντίξοες συνθήκες, ώστε να μπορούν να συναγωνιστούν επάξια τους καλύτερους του κόσμου στη μεγαλύτερη γιορτή του αθλητισμού, τους Ολυμπιακούς Αγώνες και να εμπνεύσουν με το παράδειγμά τους την αγάπη για τον αθλητισμό στη χώρα μας. Παρά τις δυσκολίες, η Ελλάδα έχει μακρά παράδοση επιτυχιών στους Ολυμπιακούς Αγώνες – ενδεικτικά, κατά τη διάρκεια της προηγούμενης Ολυμπιάδας στο Ρίο το 2016 κατέκτησε την 39η θέση στη λίστα μεταλλίων ανάμεσα σε 207 χώρες που συμμετείχαν.\nΓια την περίοδο 2019-2020 χορηγήθηκαν 41 αθλητικές υποτροφίες σε αθλητές που αγωνίζονται σε ατομικά Ολυμπιακά αθλήματα, καθώς και 2 υποτροφίες, αντίστοιχα, στον πρώτο Έλληνα και την πρώτη Ελληνίδα που τερμάτισαν στον 37ο Αυθεντικό Μαραθώνιο.\nΠερισσότερες από 550 υποτροφίες έχουν χορηγηθεί σε αθλητές από την Ελλάδα και την Κύπρο από την έναρξη του Προγράμματος το 1999 έως σήμερα.\nΟλυμπιακή υποτροφία έχουν λάβει αθλητές από ευρύ φάσμα αθλημάτων όπως, μεταξύ άλλων, ο στίβος, η ποδηλασία, το κανόε-καγιάκ, η σκοποβολή, η ξιφασκία, το τάε κβον ντο, η ιστιοπλοΐα, η κολύμβηση, η κωπηλασία, η αντισφαίριση κ.ά.\n«Η κοινωφελής δράση και η οικονομική στήριξη στον τομέα του αθλητισμού μέσω του Προγράμματος Υποτροφιών Ολυμπιακής Προετοιμασίας βοηθάει σημαντικά αθλητές υψηλού επιπέδου, ώστε να μπορέσουν να συνεχίσουν απρόσκοπτα το έργο τους παρά τις δύσκολες συνθήκες που διανύουμε. Για μένα προσωπικά αυτή η οικονομική στήριξη είναι πολύ σημαντική, καθώς συμβάλλει στο να καλύψω τις βασικές μου ανάγκες, χωρίς να επιβαρύνω την οικογένειά μου και να συνεχίσω να διεκδικώ τον μεγάλο μου στόχο που είναι η συμμετοχή μου στους Ολυμπιακούς Αγώνες του Τόκιο το 2021 και φυσικά η διάκρισή μου σε αυτούς.»\nΈνα επιπλέον σκέλος των δραστηριοτήτων του Κοινωφελούς Ιδρύματος Ιωάννη Σ. Λάτση είναι η λειτουργία του Πλωτού Μουσείου Νεράιδα, το οποίο έχει ως σκοπό, μεταξύ άλλων, την ανάδειξη της ναυτιλιακής, ναυτικής και επιχειρηματικής ιστορίας της χώρας καθώς και την προστασία του θαλάσσιου περιβάλλοντος, μέσα από δράσεις εκπαιδευτικού, ενημερωτικού και επιστημονικού χαρακτήρα.\nΤο Πλωτό Μουσείο Νεράιδα βρίσκεται ελλιμενισμένο στη Μαρίνα Φλοίσβου και λειτουργεί με ελεύθερη είσοδο για το ευρύ κοινό. Οι επισκέπτες του έχουν τη δυνατότητα να ξεναγηθούν στους χώρους του και να γνωρίσουν τη μουσειακή συλλογή, η οποία εξιστορεί τόσο την ιστορία του ίδιου του πλοίου, του επιβατηγού «Νεράιδα», ενός από τα πλοία-σύμβολα της ελληνικής ακτοπλοΐας που έπλεε στον Αργοσαρωνικό από το 1950 μέχρι το 1974, όσο και το χρονικό της ανακατασκευής του σε σύγχρονο και αξιόπλοο πλωτό μουσείο. Ένας δεύτερος αφηγηματικός άξονας της έκθεσης είναι αφιερωμένος στην επιχειρηματική πορεία του ιδιοκτήτη του, Γιάννη Λάτση, η οποία διατρέχει ολόκληρο τον 20ο αιώνα.\nΚατά τη διάρκεια του έτους 2020, παρακολουθώντας τις παγκόσμιες τάσεις, αλλά και προσαρμοσμένο στις ιδιαίτερες υγειονομικές συνθήκες περιστολής λειτουργίας για τον περιορισμό της εξάπλωσης του ιού SARS-CoV-2 στην ελληνική επικράτεια, το Πλωτό Μουσείο Νεράιδα ενίσχυσε τη διαδικτυακή του παρουσία, αναδεικνύοντας τις δραστηριότητές του ψηφιακά, ανοίγοντας νέους δρόμους επικοινωνίας και διευρύνοντας το κοινό του.\nΣτο πλαίσιο αυτό, το 2020 το Πλωτό Μουσείο Νεράιδα συμμετείχε στις επετειακές εκδηλώσεις του ψηφιακού εορτασμού της Διεθνούς Ημέρας Μουσείων με θέμα «Μουσεία για την Ισότητα: Ποικιλομορφία και Κοινωνική Συνοχή». Με την επιλογή της συγκεκριμένης θεματικής, το Διεθνές Συμβούλιο Μουσείων (ICOM) είχε στόχο να αναδείξει την κοινωνική αξία και τον σημαντικό ρόλο των μουσείων που, ως φορείς κοινωνικών αλλαγών και ανάπτυξης, αποτελούν σημείο σύνδεσης διαφόρων κοινοτήτων, συμβάλλοντας στην κοινωνική συνοχή και προάγοντας την κοινωνική πολυμορφία. Στο πλαίσιο αυτής της πρωτοβουλίας, το Πλωτό Μουσείο Νεράιδα σχεδίασε και υλοποίησε δύο νέες ψηφιακές δράσεις για μικρούς και μεγάλους: την ψηφιακή περιήγηση στο Μουσείο, η οποία μέσω αφήγησης και φωτογραφικού υλικού έδωσε την ευκαιρία στους θεατές να επιβιβαστούν εικονικά στο πλοίο, να περιηγηθούν ψηφιακά στην έκθεση που φιλοξενείται σε αυτό και να γνωρίσουν τις κεντρικές ιστορίες του, και τη δραστηριότητα δημιουργικής απασχόλησης για παιδιά δημοτικού με τίτλο «Το πλοίο σε καραντίνα!», όπου μέσω της ζωγραφικής τα παιδιά είχαν τη δυνατότητα να φανταστούν και να συνθέσουν την εικόνα του Μουσείου κατά την επαναλειτουργία του.\n493 επισκέπτες υποδέχθηκε το Πλωτό Μουσείο Νεράιδα εντός του 2020.\nΠερισσότερους από 83.100 επισκέπτες έχει δεχθεί το Μουσείο από την έναρξη λειτουργίας του, το 2012, έως σήμερα.\n024 χρήστες παρακολούθησαν την ψηφιακή περιήγηση στα μέσα κοινωνικής δικτύωσης εντός του 2020.\nΕκπαιδευτικό Πρόγραμμα «Ταξιδεύοντας με το Νεράιδα: Ένα παιχνίδι εν πλω»\nΤο εκπαιδευτικό διαδραστικό πρόγραμμα «Ταξιδεύοντας με το Νεράιδα: Ένα Παιχνίδι εν Πλω» συνέχισε την υλοποίησή του κατά τους πρώτους έξι μήνες του σχολικού έτους 2019-2020, προσφέροντας τη δυνατότητα σε μαθητές πρωτοβάθμιας εκπαίδευσης να εξοικειωθούν με θέματα της ναυτιλιακής ιστορίας και παράδοσης της χώρας. Το πρόγραμμα είναι ειδικά σχεδιασμένο για τις τάξεις Γ’ – ΣΤ’ του δημοτικού σχολείου και πραγματοποιείται δωρεάν στους χώρους του Μουσείου. Ειδικευμένοι μουσειοπαιδαγωγοί διεξάγουν μια σειρά από ομαδικά παιχνίδια και βιωματικές δραστηριότητες και ωθούν τα παιδιά, μέσα από το παιχνίδι και την ανακάλυψη, να εξερευνήσουν το ιστορικό πλοίο, να γνωρίσουν όψεις της ελληνικής ναυτιλίας και ακτοπλοΐας του 20ου αιώνα και να διερευνήσουν επιμέρους θεματικές, όπως το ταξίδι και η θάλασσα, τα καράβια και η ναυσιπλοΐα, η επικοινωνία κι οι μεταφορές, οι άνθρωποι κι οι αναμνήσεις.\nΑπό τον Μάρτιο του 2020, και σε συνέχεια της αναστολής λειτουργίας των μουσείων όλης της χώρας ως μέτρο κατά της εξάπλωσης του ιού SARS-CoV-2, το Πλωτό Μουσείο Νεράιδα προσάρμοσε τη δράση του και συνέχισε το έργο του διαδικτυακά, υλοποιώντας κατά κανόνα ψηφιακές δραστηριότητες, διαδικτυακά συνέδρια, κ.ά.\n356 παιδιά συμμετείχαν στο εκπαιδευτικό πρόγραμμα το 2020.\nΔιοργανώθηκαν επισκέψεις τάξεων από 9 σχολεία.\nΥλοποιήθηκαν 17 εκπαιδευτικά προγράμματα για μαθητές της πρωτοβάθμιας εκπαίδευσης.\nΈως σήμερα περισσότεροι από 6.600 μαθητές της Αττικής έχουν επισκεφτεί το Πλωτό Μουσείο Νεράιδα και έχουν παρακολουθήσει το εκπαιδευτικό πρόγραμμα.\nΤον Οκτώβριο του 2020 πραγματοποιήθηκε διαδικτυακά το 2ο Συνέδριο Θαλασσοφυλάκων του μη κερδοσκοπικού οργανισμού Safe Water Sports στο Πλωτό Μουσείο Νεράιδα, υπό τη διαδικτυακή παρουσία της Υφυπουργού Παιδείας και με την υποστήριξη του Κοινωφελούς Ιδρύματος Ιωάννη Σ. Λάτση. Κατά τη διάρκεια του Συνεδρίου βραβεύτηκαν σχολεία από όλες τις Περιφέρειες της Ελλάδας και σχολεία από την Κύπρο, τα οποία ξεχώρισαν στο e-learning εκπαιδευτικό πρόγραμμα του Safe Water Sports κατά το σχολικό έτος 2019-2020 και τιμήθηκαν με τη δωρεά εκπαιδευτικού υλικού για την υλοποίηση δραστηριοτήτων σχετικών με την ασφάλεια στη θάλασσα και το νερό. Επιπλέον, οι εκπαιδευτικοί που υλοποίησαν το πρόγραμμα παρουσίασαν τις δράσεις του σχολείου τους και ανέλυσαν τις βέλτιστες πρακτικές του προγράμματος.\n80 σχολεία από την Ελλάδα και την Κύπρο συμμετείχαν στο εκπαιδευτικό πρόγραμμα του Safe Water Sports κατά το σχολικό έτος 2019-2020.\n17 εκπαιδευτικοί παρακολούθησαν διαδικτυακά το 2ο Συνέδριο Θαλασσοφυλάκων.\nΤα βραβευθέντα σχολεία θα λειτουργήσουν ως πρεσβευτές του προγράμματος, ώστε η συγκεκριμένη ενημέρωση-εκπαίδευση να «ταξιδέψει» σε όσο το δυνατόν περισσότερους μαθητές, με στόχο την εξοικείωσή τους με τους κανόνες για την ασφάλεια στο νερό. Μέσω του εκπαιδευτικού προγράμματος ο οργανισμός Safe Water Sports έχει καταφέρει να ενημερώσει-εκπαιδεύσει μέχρι σήμερα περισσότερα από 250.000 παιδιά.\nΤα σχολεία που διακρίθηκαν και ξεχώρισαν είναι:\nΠεριφέρεια Αττικής: 5ο Νηπιαγωγείο Χαϊδαρίου, 3ο Δημοτικό Σχολείο Μοσχάτου\nΠεριφέρεια Δ. Ελλάδας: Δημοτικό Σχολείο Γιαννιτσοχωρίου Ηλείας\nΠεριφέρεια Δ. Μακεδονίας: Δημοτικό Σχολείο Άρδασσας, Δημοτικό Σχολείο Ασβεστόπετρας Κοζάνης & Δημοτικό Σχολείο Ολυμπιάδας Κοζάνης\nΠεριφέρεια Ηπείρου: 1ο Νηπιαγωγείο Πάργας\nΠεριφέρεια Ιονίου: 11ο Δημοτικό Σχολείο Κέρκυρας\nΠεριφέρεια Κρήτης: Εργαστήριο Ειδικής Επαγγελματικής Εκπαίδευσης και Κατάρτισης (Ε.Ε.Ε.Ε.Κ.) Χανίων\nΠεριφέρεια Στερεάς Ελλάδας: 1ο & 17ο Δημοτικό Σχολείο Λαμίας\nΠεριφέρεια Κεντρικής Μακεδονίας: 1ο Δημοτικό Σχολείο Συκεών\nΠεριφέρεια Θεσσαλίας: 5ο Δημοτικό Σχολείο Καρδίτσας\nΠεριφέρεια Πελοποννήσου: Δημοτικό Σχολείο Βέλου Κορινθίας\nΠεριφέρεια Ανατολικής Μακεδονίας και Θράκης: 1ο Δημοτικό Σχολείο Κομοτηνής\nΠεριφέρεια Ν. Αιγαίου: 5ο Δημοτικό Σχολείο Ρόδου\nΠεριφέρεια Β. Αιγαίου: 3ο Δημοτικό Σχολείο Μύρινας Λήμνου\nΚύπρος: 3ο Δημοτικό Σχολείο Ιδαλίου\nΚαμπάνια Ενημέρωσης για Άτομα Τρίτης Ηλικίας\nΤο καλοκαίρι του 2020 ο μη κερδοσκοπικός οργανισμός Safe Water Sports με την υποστήριξη του Πλωτού Μουσείου Νεράιδα και του Κοινωφελούς Ιδρύματος Ιωάννη Σ. Λάτση δημιούργησε μια ενημερωτική καμπάνια για άτομα τρίτης ηλικίας αναφορικά με την ασφάλειά τους στη θάλασσα και το νερό. Η πρωτοβουλία αυτή υλοποιήθηκε σε συνεργασία με το Υπουργείο Ναυτιλίας και Νησιωτικής Πολιτικής, το Λιμενικό Σώμα και το Υπουργείο Υγείας σε συνέχεια των ανησυχητικών στατιστικών στοιχείων που προέκυψαν από το Παρατηρητήριο Ατυχημάτων, ένα εργαλείο που, από το 2017, παρακολουθεί και καταγράφει τα ατυχήματα που λαμβάνουν χώρα στις ελληνικές θάλασσες.\nΣτόχος της καμπάνιας είναι η ενημέρωση και ευαισθητοποίηση των ατόμων τρίτης ηλικίας μέσω σύντομων βίντεο που περιέχουν συμβουλές, κανόνες ασφαλείας και οδηγίες από ιατρούς, ναυαγοσώστες και εκπαιδευτές κολύμβησης.\n901 προβολές των τηλεοπτικών σποτ πραγματοποιήθηκαν στα κανάλια πανελλαδικής εμβέλειας κατά το διάστημα Ιουνίου - Αυγούστου 2020.\nΤο 78% των ατόμων που χάνουν τη ζωή τους στη θάλασσα είναι άνω των 60 ετών.


Παρατηρητήριο Πεντέλης: Απαγόρευσαν & την μεταφορά μελών Αθλητικών Σωματείων & Οργανώσεων με οχήματα του Δήμου, οι Αθεόφοβοι «Δωσίλογοι»!!!\nΑπαγόρευσαν & την μεταφορά μελών Αθλητικών Σωματείων & Οργανώσεων με οχήματα του Δήμου, οι Αθεόφοβοι «Δωσίλογοι»!!!\nΥπ. Διοικητικής Μεταρρύθμισης & Ηλ/νικής Διακυβέρνησης:\nΑΠΟΦΑΣΙΖΟΥΜΕ & ΔΙΑΤΑΣΣΟΥΜΕ\nΔήμος Πεντέλης:«Σωματεία σας παρακαλούμε να μην μας υποβάλλετε αιτήματα!!!\nΤο γνωρίζατε ότι με το υπ. αριθμ. πρωτ. Φ021/Ε/614/5861/20-03-2013 έγγραφο του Υπ. Διοικητικής Μεταρρύθμισης & Ηλεκτρονικής Διακυβέρνησης, απαγορεύεται στο εξής\nη μεταφορά αθλητικών ομάδων (ερασιτεχνικών, επαγγελματικών και κατά περίσταση συγκροτούμενων) σε οποιαδήποτε διοργάνωση (επίσημη ή ανεπίσημη), μελών ιδιωτικών συλλόγων, πολιτιστικών συλλόγων, επιστημονικών ομάδων και μελών οποιονδήποτε οργανώσεων με μεταφορικά μέσα (ημιφορτηγά, λεωφορεία κλπ.) του Δήμου εντός και εκτός των ορίων του Δήμου;\nΕάν ΟΧΙ, ήρθε η ώρα να το μάθετε, όπως το πληροφορήθηκα κι ΕΓΩ!!! Από που;\nΑπό μία ανακοίνωση του Δήμου(Με Απόφαση Δημάρχου), την οποία υπογράφει ο Προϊστάμενος Δ/ΝΣΗΣ ΠΕΡΙΒΑΛΛΟΝΤΟΣ, ΠΟΛΕΔΟΜΙΑΣ &ΛΕΙΤΟΥΡΓΙΩΝ ΠΟΛΗΣ κ. Γιάννης Ξανθάκος με την εξής έκκληση προς τα Σωματεία Μελισσίων, Νέας Πεντέλης & Πεντέλης:\nπαρακαλούμε να μην υποβάλλετε σχετικά αιτήματα...\nΚαι να μην λησμονείτε ότι αυτό το κοινωνικό έδεσμα το προσέφερε στις 20 Μαρτίου ο «Αριστερός» Υπ. Διοικητικής Μεταρρύθμισης & Ηλεκτρονικής Διακυβέρνησης κ. Αντώνης Μανιτάκης !!!\nΜΕΤΑΦΟΡΑΙ - ΕΚΔΡΟΜΑΙ στο σύγχρονο ΝΤΑΧΑΟΥ\nΦανταστείτε τι δώρα μας ετοιμάζει ο εκλεκτός της SIEMENS νυν υπουργός κ. Κούλης Μητσοτάκης...\nΝα τι γράφει το ΑΘΛΙΟ με αριθμ. πρωτ. Φ021/Ε/614/5861/20-03-2013 έγγραφο του Υπουργείου:\nKopernikos 5 Ιουλίου 2013 - 4:13 π.μ.\nΤα Μελίσσια είναι το μεγαλύτερο θύμα του δολοφονικού Καλλικράτη σε ολόκληρη την Ελλάδα.


Στα Τίρανα Έλληνες μηχανικοί για την αξιολόγηση των κτιρίων - Στους 49 οι νεκροί - BLUE SKY\nΤετάρτη 21 Οκτωβρίου 2020, 15:59\nΑρχική News Στα Τίρανα Έλληνες μηχανικοί για την αξιολόγηση των κτιρίων – Στους 49...\nΣτα Τίρανα Έλληνες μηχανικοί για την αξιολόγηση των κτιρίων – Στους 49 οι νεκροί\nΑφίχθηκε σήμερα το απόγευμα στο αεροδρόμιο των Τιράνων με S 300 της ελληνικής αεροπορίας, η 16μελής ομάδα μηχανικών της Υπηρεσίας Αντισεισμικής Προστασίας και της Γενικής Γραμματείας Προστασίας του Πολίτη της Ελλάδας, που θα λάβει μέρος στην επιχείρηση αξιολόγησης της κατάστασης των κτιρίων στις περιοχές που επλήγησαν από τον σεισμό. Την ελληνική ομάδα υποδέχτηκε η υπουργός Υποδομών της Αλβανίας, Μπελίντα Μπαλούκου, η οποία ξεπροβόδισε ταυτόχρονα τις δύο ομάδες της ελληνικής ΕΜΑΚ που μετείχαν στις διασωστικές επιχειρήσεις στην Αλβανία. Η κ. Μπαλούκου συνεχάρη τους Έλληνες διασώστες για την αφοσίωση που έδειξαν στο διασωστικό τους έργο.\nΕξάλλου, συνεχίζονται στο Δυρράχιο οι έρευνες των σωστικών συνεργείων για τον εντοπισμό αγνοουμένων στα ερείπια, από τον φονικό σεισμό των 6,4 βαθμών της κλίμακας Ρίχτερ. Οι προσπάθειες έχουν επικεντρωθεί σε ένα ξενοδοχείο που έχουν εντοπίσει έναν άτομο κατά πάσα πιθανότητα είναι νεκρό. Ο επίσημος αριθμός των νεκρών είναι στους 49.\nΠροηγούμενο άρθροΠαρίσι: Θα κληθεί να δώσει εξηγήσεις ο Τούρκος πρεσβευτής μετά τις “προσβολές” του Ερντογάν\nΕπόμενο άρθροΝτουντελάνζ – ΑΠΟΕΛ 0-2: Δείτε τα γκολ και τις καλύτερες στιγμές του αγώνα